text:
Amnesty Føroyar skipar fyri almennum fundi og kvøldsetu um samtykki og neyðtøku, har vit m.a. “Hvussu møta føroyskir myndugleikar offrum fyri neyðtøku?”
Birgit Helena Dahl Hansen er ein av teimum, sum hevur melda eina neyðtøku. Eins og nógv onnur líknandi mál kom málið ikki fyri rættin. Birgit fer at greiða frá, hvussu tað var fyri hana at seta seg í samband við føroysku myndugleikarnar,og fer at greiða frá, hvat hon heldur kundi verið betur.
BETUR MANNAGONGDIR OG NÓGV MEIRA UPPLÝSING
Hyggja vit eftir grannalondunum, so staðfestir nýggj frágreiðing hjá Amnesty, at offur fyri neyðtøku møta fordómum og misálitið í rættarskipanini (Noregi, Danmark, Svøríki og Finnlandi). Hóast norðanlond liggja í toppinum, tá tað um javnrættindi ræður, staðfestur heilt nýggj frágreiðing, at øll tey fýra norðanlondini svíkja tey, sum hava verið fyri neyðtøku. Tær fagstu neyðtøkurnar verða meldaðar, færri koma fyri ein dómar, og bert eitt fátal endar við dómi.
Frágreiðingin vísir á fleiri ábøtur, sum mugu gerast. Alt frá lógarbroytingum til betur mannagongdir hjá myndugleikunum, men lógir og mannagongdir eru bert ein partur av svarinum. Nógv meira upplýsing og útbúgving skal tryggja, at vit byggja upp eina sunna samtykkimetan millum ung.
Neyðtøka er eitt av álvarsamastu mannarættindabrotum, sum fer fram í okkara samfelag, men í Føroyum er tað framvegis soleiðis, at ein, sum hevur verið fyri neyðtøku, ikki sleppur út á Landssjúkrahúsið at fáa spor tryggja, áðrenn viðkomandi meldar málið til Løgregluna.
Í 2015 lat Amnesty tá nýggju samgonguni fleiri enn 1000 undirskriftir, har vit heittu á nýggju samgonguna um at tryggja offrum fyri neyðtøku virðiligar umstøður. Okkurt er broytt seinastu árini, men enn er langt á mál. Og tí spyrja vit aftur anno 2019: “hvussu møta føroyskir myndugleikar offrum fyri neyðtøku”.
ALMENNUR FUNDUR HÓSMORGUN 9. MAI
Almenni fundurin byrjar kl. 10.00 hósmorgun 10. mai í Auluni í Finsen.
Á skránni verða upplegg frá:
BIRGIT Helenu Dahl Hansen, sum fer at fortelja frá hennara royndum við at seta seg í samband við føroyskar myndugleikar.
TÓRA Petersen sálarfrøðingur fer at greiða frá sálarstøðuna hjá einum persóni, sum er í hesi støðu.
HERI Andreasen frá løgregluni fer at greiða frá, hvussu løgreglan í Føroyum handferð mál um neyðtøku.
LINDA Hesselberg fer at greiða frá, hvussu ákæruvaldi fer fram í hesum málunum.
Eftir uppleggini fer Óluva Zachariassen at práta við uppleggshaldararnar um, hvørji mál vit eiga at seta okkum fyri komandi árini, soleiðis at vit kunnu siga, at vit megna at lofta offrum fyri neyðtøku.
Almenni fundurin endar kl. 12.30, og tá bjóða vit ábit.
KVØLDSETA FRÍGGJAKVØLDIÐ 10. MAI
Fríggjakvøldið tann 10. mai kl. 20.00 verður kvøldseta. Tá skipar Amnesty Ung fyri einum kvøldið, har evnið verður, hvussu vit øll kunnu vera við til at skapa eina sunna samtykkimentana. BIRGIT Helena Dahl Hansen fer at greiða frá og onnur ung siga sína hugsan. Tónleikur og okkurt drekkandi verður sett fram.
Vit vóna at síggja nógv fólk, tí bara saman kunnu vit gera allan munin.


c: text/html

text:
1852
1852 (MDCCCLII) var sambært gregorianska kalendaranum eitt leypár, ið byrjaði á einum hósdegi.
Hendingar[rætta | rætta wikitekst]
- 26. mars - Á hesum degi kom ríkisdagslógin um, at Føroya løgting skuldi setast aftur á stovn. Tingið fekk tó ikki lóggávuvald, men var í roynd og veru bert eitt amtsráð.
- 13. mai - Færingetidende, fyrsta tíðindablað í Føroyum, kemur út.
Føðingar[rætta | rætta wikitekst]
- 25. juni - Antoni Gaudi, spanskur arkitektur (d. 1926)
Andlát[rætta | rætta wikitekst]
- 27. november - Ada Lovelace, bretskur støddfrøðingur (f. 1815).

robotstxt: allowed

filter: keep


text:
Ein brotin framton er ikki heimsins undirgangur. Bæði mistar og brotnar tenn kunnu bjargast. Hevur tú, ella eitt av tínum børnum, mist ella brotið eina tonn, eru nøkur góð ráð tit kunnu fylgja. Tað er til dømis stórur munur á, um talan er um vaksnamannatonn ella barnatonn, og sera umráðandi...
Á klinikkini verður alt frá vanligari tannrøkt til størri inntriv gjørt. Men í tí dagliga verður eisini stórur dentur lagdur á fyribyrgjandi ráðgeving, um hvussu ein kann røkja sínar tenn. Tað er altíð ein spennandi avbjóðing at hjálpa fólki, sum hava trupuleikar við tonnunum. Ikki bara fyri at sleppa undan...


text:
Ein dropi í lívsins havi
Minnisvarðin í Svínoy.
Minnisvarði fyri tey, sum eru farin í vanlukkum í Svínoy, og hetta er skipað so langt aftur í tíðina, sum skrivligar keldur greiða frá vanlukkunum.
Tað er farið heilt aftur til 1739 og fram til 1984. í hesum tíðarskeiði eru 51 menn og ein kvinna farin.
Svínoy hevur verið hart rakt av bátsvanlukkum. Í tíðarskeiðnum 1861-1913 gingu seks Svínoyarbátar burtur við tilsamans 24 monnum.
Listarmaðurin Edward Fuglø hevur sniðgivið minnisvarðan, sum er framleiddur í Týsklandi.
Minnisvarðin var avdúkaður á sumri 2019.
Upplatingartíðir-
Tiltøk hjá Ein dropi í lívsins havi
av


text:
Kunning og ráðgeving
Umframt fyrisitingarligu uppgávurnar er Landsbankin ein kunnandi og ráðgevandi stovnur. Landsbankin ráðgevir politisku skipanini í avgerðum, sum hava við fíggjarmarknaðin at gera. Harafturat hevur Landsbankin skyldu at savna, samansjóða og miðla upplýsingar, sum eru viðkomandi fyri føroyska fíggjarkervi. Landsbankin leggur seg eftir at miðla tilfar, sum bæði er viðkomandi fyri vinnu, politisku skipanina og borgaran.
Frágreiðingar frá Landsbanka Føroya
Landsbankin umsitur gjaldførið hjá landskassanum. Gjaldføri er tøkur peningur hjá landinum at greiða sínar skyldur: rinda lønir, rakstur og annað.
Sambært lóg um Landsbanka Føroya, skal landið til eina og hvørja tíð hava eitt gjaldføri, sum er 15 prosent av bruttotjóðarúrtøkuni (BTÚ). Er BTÚ, til dømis, 20 milliardir krónur, skal landið hava í minsta lagi 15 prosent av hesum – 3 milliardir krónur – í tøkum peningi.
Les meir um gjaldførið hjá landinum
Landsbankin tryggjar gjaldførið millum annað við at seta pengar í virðisbrøv innanfyri góðtikin váðamørk. At keypa og selja virðisbrøv er vanligt hjá flestu almennum myndugleikum, eisini uttanlands.
Ikki er skilagott at lata pengar – til dømis hjá landinum – standa stillar á bók – heldur ikki tá ið rentan er positiv. Í løtuni er rentan negativ, og tí hevði hetta verið uppaftur minni skilagott í dag. Størri langtíðaravkast fæst við at seta pening í virðisbrøv (lánsbrøv og partabrøv) enn bara at seta teir í bankan. Endamálið er, at pengarnir í landskassanum skulu geva eitt langtíðaravkast.
Virðisbrævakursir sveiggja, og tí kann virðisbrævahandil geva undirskot í ávísum tíðarskeiðum. Men sum frálíður skal íløgurøktin hjá landinum geva yvirskot.
Íløgustrategiin hjá landinum er varin. Hon er sett saman við umleið 60 prosent stats- og realkredittlánsbrøvum við lágum váða, góð 20 prosent í ymsum virðisbrøvum og ognum við miðalváða og 20 prosent partabrøv, sum hava hægri váða.
Gamalt var, at ikki øll egg skulu leggjast í somu kurv. Soleiðis er eisini við virðisbrøvum. Ein íløgurøð er tí sett saman við ymiskum sløgum av lánsbrøvum (obligatiónum) og partabrøvum, tí gongur illa við partabrøvum plagar at ganga betur við lánsbrøvum, og øvugt. Á fakmálið eitur tað, at samvariatiónin er negativ. Á henda hátt verður váðin spjaddur og avkastið verður meira javnt sum frálíður.
Vanliga verður sagt, at skalt tú meta um, hvørt ein virðisbrævastrategi er góð ella vánalig, skalt tú hyggja at, hvat hon gevur av avkasti í einum trý til fimm ára tíðarskeiði.
Pengarnir verða bara settir í virðisbrøv uttanlands, tí kreppan í 90-árunum vísti, at trupult kann vera hjá landskassanum at taka pening úr føroyskum peningastovnum í kreppustøðum. Tað kann gera støðuna verri, tí bankarnir tá sjálvir kunnu mangla gjaldføri. Við skipanini í dag ber til at selja virðisbrøv uttanlands fyri at fáa fatur í pengunum, og sostatt verða føroysku peningastovnarnir ikki órógvaðir av, at landið tekur stórar upphæddir út.
Les meir um íløgurøkt og íløguavkast hjá landinum
Landsbankin umsitur lántøkuna hjá landinum. Nøkur ár er undirskot á fíggjarlógini, til dømis millum 2008 og 2015, og hetta undirskot verður fíggjað við lántøku. Lán verða tikin við at selja lánsbrøv uttanlands og í Føroyum.
Neyðugt er hjá landinum at vera á lánsmarknaðinum regluliga, soleiðis at íleggjarar kenna Føroyar, tí so verður lættari og bíligari at fáa lán. Hetta kann samanberast við, tá ið ein seljari roynir at fáa eina vøru á ein marknað. Vøran fær lættari atgongd, um keyparar kenna seljaran frammanundan.
Les meir um landskassaskuldina
Flest allir stovnsligir íleggjarar (bankar, pensjónsfeløg o.l.) hava krav um, at meginparturin av landsbrævalánunum bert kann lænast til lántakarar, sum hava rating (almenna kredittmeting). Talið av íleggjarum, sum keypa føroysk landskassalánsbrøv øktiskt munandi eftir at Føroya landsstýrið fekk sína fyrstu rating á vári í 2008.
Verður landið áhaldandi kredittmett, er eisini lættari at taka upp nýggj lán og lættari hjá føroyskum fyritøkum at taka lán uttanlands.
Rentan (kostnaðurin) á lánunum, sum landið tekur, er ávirkað av kredittmeting hjá ratingfyritøkuni Moody’s. Tí kann hetta eisini ávirka lánikostnaðin hjá fyritøkum, sum fara uttanlands eftir fígging. Landsbankin virkar fyri, at Føroyar fáa so góða kredittmeting (og harvið so bílig lán), sum gjørligt. Landsbankin stendur fyri samskiftinum við Moody’s og veitir eisini neyðugu upplýsingarnar, sum ratingfyritøkan hevur brúk fyri, fyri at kunna kredittmeta Føroyar.
Landsbankin er skrivstova hjá Føroya Váðaráðið, sum hevur eftirlit við systemiskum fíggjarligum váðum í Føroyum.
Landsbankastjórin virkar sum formaður ella forkvinna í Váðaráðnum. Harafturat ger landsbankin frágreiðingar og fyrireikar tilfar til fundir hjá Váðaráðnum, sum skulu vera fýra ferðir um árið.
Váðaráðið virkar sambært kapittul 2 í lóg um Landsbanka Føroya og Føroya Váðaráð frá november 2016.
Les meir um systemiskar fíggjarligar váðar
Landsbankin umsitur Samhaldsfasta, sum er ein pensjónsgrunnur. Grunnurin hevur til endamáls at tryggja øllum íbúgvum í Føroyum eina arbeiðsmarknaðareftirløn. Fólk hava rætt til útgjald úr grunninum, tá ið tey fylla 67 ár. Allir persónar undir 67 ár rinda 3 prosent av árligu skattskyldugu inntøkuni í grunnin og allir arbeiðsgevarar rinda somuleiðis 3 prosent av útgoldnum A-inntøkum.
Umleið 90 prosent verður goldið út aftur sama ár, meðan 10 prosent verður spart upp, soleiðis at nóg mikið av pengum er í grunninum, og at útgjaldið ikki minkar, tá ið talið á pensjónistum fer at vaksa. Eisini ger Landsbankin framskrivingar og metir um, hvussu fólkafrøðiligar broytingar ávirka inngjald og útgjald úr grunninum.
Landsbankin umsitur grunnin saman við TAKS, ið dagliga umsitur inngjøld og útgjøld.
Les meir um Arbeiðsmarknaðareftirlønargrunnin
Landsbankin umsitir Búskapargrunnin, sum sambært lóg skal “stuðla undir ein sjálvberandi og haldføran búskap við at virka fyri búskaparligum sjálvbjargni, búskaparligum støðufesti og konjukturjavning og samhaldsfesti millum ættarlið.”
At búskapargrunnurin er konjukturjavnandi merkir, at pengar verða settir inn í grunnin í góðum tíðum, sum síðani kunnu brúkast í verri tíðum.
Les meir um Búskapargrunn Føroya


text:
Hatta havi eg skrivað um í áravís, at Høgni Hoydal, Poul Michelsen og Aksel V. Johannesen hava flutt 100tals milliónir frá útjaðarnum til ein tómt hol í Tóshavn og nú er sjón fyri søgn, les tíðindaskrivi frá Nótaskipum her:
Sambært in.fo skal Aksel V. Johannesen, løgmaður, á fundi í Havn um vikuskiftið hava sagt, at hald er ikki í afturvendandi páhaldinum um, at verandi samgonga hevur drenað allar pengar burtur úr vinnuni, so hon ikki hevur ráð at endurnýggja seg.
Víðari verður hann endurgivin fyri at siga, at alivinnan og uppisjóvarvinnan í 2016 og 2017 hava havt 3,3 mia. kr. í avlopi.
Tað er nokk so smart at taka alivinnuna og uppisjóvarvinnuna undir einum, tí so verður tað fjalt, hvussu verandi samgongan eftir øllum at døma hevur sett sær fyri at drena allan kapital úr fiskivinnuni á sjónum, og at drena kapital úr fiskivinnusamfeløgunum í útjaðaranum í landskassan.
Sambært eini roknskapargreining hjá grannskoðarafelagnum Januar høvdu uppisjóvarskipini 187 mió. kr. í avlopi í 2017. Tað var helvtin av avlopinum í 2016. Sambært eini uppgerð hjá Taks og Gjaldstovuni rindaði fiskivinnan 381 mió. kr. í skattum og avgjøldum í 2017.
Úrslitið hjá uppisjóvarreiðaríunum verður enn lakari í 2018, tí makrelkvotan hjá skipunum er minkað við einum triðingi. Og tað fer at ganga sama veg í 2019. Eftir fíggjarlógaruppskotinum fyri 2019 skal fiskivinnan eftir ætlan gjalda 63 mió. kr. meira í veiðigjaldi. Alivinnan skal eftir ætlan gjalda 4 mió. kr. meira í tøkugjaldi. Í 2019 má harumframt roknast við, at tað eisini hetta árið verður ein munandi lækking í føroysku makrelkvotuni. So úrslitið hjá uppisjóvarvinnuni í 2019 verður munandi lakari enn tær 187 mió. kr., sum tað var í 2017.
Venda vit aftur til tær 3,3 milliardirnar hjá løgmanni, so vísir roknskapargreiningin hjá Januar, at uppisjóvarreiðaríini høvdu 564 mió. kr. í avlopi í 2016 og 2017. Løgmaður hevur fingið tølini frá Vinnumálaráðnum, so vit mugu rokna við, at tey eru røtt. Tey vísa eftir hesum, at alivinnan hevði 2,7 mia. kr. í avlopi somu árini. Og ein leyslig meting vísir, at avlopið í ár fer at verða umleið 1,5 mia. Tað framgongdur ikki av greinini á in.fo, um uppisjóvarvirkini eru við í roknistykkinum. Tey høvdu leysliga mett havt eitt avlop upp á umleið 125 mió. kr.í 2016 og 2017, um Varðin Pelagic hevði havt eitt vanligt rakstrarár í 2017.
Tølini vísa bara veruleikan. Alivinnan ger íløgur, so tað stendur eftir. Fiskivinnan á sjónum ger ongar íløgur. Støðan hjá uppisjóvarflotanum er nú tann sama sum hjá heimaflotanum. Tað einasta sum hendir, er, at skipini verða eitt ár eldri hvørt ár. Og her eru avgjørt ongi útlit fyri at endurnýggja flotan.
Kelda: www.notaskip.fo
SáH


text:
Samráðingarnar komu ikki á mál í gjárskvøldið og sum skilst, so var tað býtið av Landsstýrisfólkum…
Tag: Løgtingsval 2019
Fjølbroyttan býlismarknað til allar føroyingar
Sum valevni Fólkafloksins til løgtingið kann eg bert endurtaka, at allir føroyingar eiga at kunna seta…
Eg ynski at arbeiða fyri tey, sum bera brek og hava varandi sjúkur
Eg ynski at arbeiða fyri tey, sum bera brek og hava varandi sjúkur. Í hesum sambandi…
Javnsettar umstøður innan útbúgving í Føroyum
Í Føroyum eru vit ríkað við menniskjum, ið øll eru góð til sítt. Sum lóggevandi valdið…
Skjót diagnostisering eins umráðandi sum viðgerðartrygd
Flest allir flokkar hava viðgerðartrygd við í teirra valskrá, hesum taka vit í Fólkaflokkin sjálvsagt eisini…
Tað er betri at byggja børn og ung upp, enn at bøta um tey sum vaksin!
Børnini og tey ungu eru framtíðin í Føroyum og tí eiga vit sum einstaklingar, familja og…
Hanus Hansen svarar Javnaðarflokkinum við Sjúrða Skaale á odda aftur
Toppurin hjá Javnaðarflokkinum við Sjúrða Skaale á odda, hava øll hesi fýra árini roynt at niðurgjørt…
Samhaldsfastið skattafríur
Tað gevur 2000,- kr meir um mánaðin til pensjónistin. Fólkaflokkurin vil burtur frá dupultskatting. Samhaldsfastið verður…
Ein tann týdningarmesta uppgávan hjá okkum politikarum er at lurta og læra
Tað er ógvuliga umráðandi, at politikarar, sum fáa álit veljarans á løgtingsvalinum, lurta eftir og taka…
Uppboðssølan av fiskirættindum skal vekk
Tað er staðfest nú, eftir nøkur ár við uppboðssølu av fiskirættindum, at hettar er óbrúkilig skipan.…


text:
- Bjálving (glasull, steinull og líknandi)
- Alt tilfar úr PVC (sí útgreining niðanfyri)
- Keramik (wc-kummur, vask, borðplátur v.m.)
- Gips
- Asbest og eternit
Hvar kann tað latast inn?
Privat: Á kommunalu endurnýtsluplássini.
Kann fara í jarnbingju ella í stórsekkir, sum skulu standa turt undir taki/hálvtaki. Bjálving og flamingo skulu vera í plastposum, áðrenn tað verður latið í bingju ella stórsekk, so tað ikki fýkur við vindinum og dálkar umhvørvið.
Vinna og kommunur: Til IRF á Gjánoyri – eftir avtalu við IRF.
Hvar fer tað?
Blandað tyrviburturkast verður tyrvt á umhvørvisgóðkendum tyrvingarplássi hjá IRF.
Útgreining av PVC
Alt, ið er gjørt úr PVC, skal latast inn sum blandað tyrviburturkast til IRF. Einki PVC skal brennast.
Nógv tiflar úr PVC verður nýtt innan bygging.
Dømir um hart PVC:
- Takrennur
- Kloakrør
- Profilar
- Rennustokkar
- Kápulbakkar
- Frárenningarrør og –skipanir
- Vindeyga- og hurðarammur
Takrennur og rennustokkar Kloakrør Frárenningarrør og -skipanir Drenrør Kaðalbakkar Vindeyga- og hurðarammur
Dømir um bleytt PVC:
IRF mælir til, at PVC-burturkast, ið lættliga verður tikið av vindi, verður samlað saman og latið í lokaðar posar, áðrenn tað fer millum blandaða tyrviburturkastið.
- Vinylgólv
- Útgerð innan heilsuverkið
- Presendingar
- Bóltar
- Slangur
- Regnklæðir
- Gummistilvar
Vinylgólv Presendingar Havaslangur


text:
Jógvan Fríðriksson, biskupur prædikar í høllini Inni í Dal
Felagsgudstænasta í Sandoyar prestagjaldi, Kristi himmalsferðardag, 30. mai, kl. 12.00.
Gudstænastan verður í høllini inni í Dal. Jógvan Fríðriksson, biskupur, prædikar. Bergur D. Joensen hevur ein boðskap fyri børnum. Havstein Klein, prestur er liturgur.
Kristiliga sangkórið syngur, undir leiðslu av Sámali Matras Kristiansen. Børn av Sandi syngja. Konfirmantar luttaka við upplestri og hava saman við lærara og sniðgeva gjørt altartalvu, sum verður avdúkað til høvið. Føroyska bíbliufelagið vitjar, og vit hoyra eitt sindur um teirra virksemi.
Hetta er ein gudstænasta, har allar sóknirnar í prestagjaldinum eru við, og seta sín dám á. Fyrr hava verið millum 300-400 fólk til hesar gudstænastur.
Bátur fer av Gomlurætt kl. 9.45 og kl. 11.15.
Gudstænastan verður hildin í sambandi við B71-marathon kappingina. Høvi verður at keypa brunsj undan og suppu eftir gudstænastuna.


text:
Spógvin (lat. Numenius phaeopus L; da. Lille Regnspove) kemur vanliga seinna partin í apríl, og tá ið komið er út um krossmessu, hoyra vit hansara vakra bríkslandi mál í bø og haga. Hann eigur um somu leiðir sum tjaldur, men í vølli. Til reiður grevur hann sær eina kullu, sum hann oftast klæðir innan við deyðagrasi ella mosa. Seinna partin í mai verpur hann 4 — sjaldan 3 — og ger ongan dag millum hvørt eggið. Tey eru brúnlig-grøn við dimmum blettum. Tó at tey eru nógv størri enn tjaldursegg, bilar honum aldri at verma, tí hann dugir so væl at leggja tey í reiðrinum: trý tætt at hvørjum
øðrum við spíska endanum inn móti miðjuni; tá gera tey sum ein ring við einum breiðum gloppi í, og í hetta gloppið leggur hann hitt fjórða eggið langvegin. Soleiðis løgd eru tey lættast at breiða seg útyvir, tí nú er víddin minst, og nakað smalri annan vegin. Tá ið fólk kemur nær, sker steggin í eitt bríksl, og bøgan skundar sær av, rennur ella flýgur tætt yvir jørðini, til hon er ivaleysa langt burtur.
Væl kenna tey fólk. Eitt summar gekk eg hvønn dag til eitt spósreiður, tí eg vildi mála bílæti av einum unga. Spógvin gjørdist so spakur, at hann fleyg ikki av, fyrr enn eg var sum tveir favnar frá. Tá ið fyrsti ungin var útkomin, tók eg hann í eina dós og fór heim við honum; spógvin elti við eymkiligum máli. Eg málaði skjótasta, eg kundi, og fór so aftur við honum. Stutt frá húsum var spógvin uppi yvir mær; og tá ið hin lítli hoyrdi málið á honum, svaraði hann aftur. So skjótt, eg hevði lagt hann í reiðrið, fór hin gamli at verma. Men í tvey summar eftir ræddist hann meg verri enn øll onnur fólk; hann lá í frið, um neytakonur gingu framvið stutt frá reiðrinum, men fleyg av, tá ið hann sá meg, um eg var meir enn 100 favnar burtur. Triðja summarið gekk eg dagliga til reiðrið, og so gjørdust vit vinir aftur.
23 ella 24 dagar eftir, at seinasta eggið er vorpið, kemur út. Ungarnir eru sera vakrir, bleikgulir við dimmbrúnum prikkum; oman á høvdinum hava teir ein avlangan svartan ring, sum eina krúnu um skallan; úr honum gongur ein svørt strika fram í nevið og onnur aftur í nakkan. — So skjótt, teir eru turrir, fara teir úr reiðrinum — altíð er ein, ofta tveir rýmdir, áðrenn hin seinasti er útkomin; og frálíka skjótt kunna teir renna. Kemur fólk har um vegir, so bríksla tey gomlu til ávaring, og teir trýsta seg slættar niður í vøllin. Tá eru teir ótrúliga ringir at fáa eyga á. Eg stóð hjá einum reiðri, tá ið fyrsti ungi fór rennandi úr tí. Sum ½ minutt hugdi eg burtur av honum, og í tí løtuni hevði hann lagt seg. Tó at grasið har var sera snøgt, og hvørki bakki ella nakað annað at krógva seg undir, og tó at eg leitaði leingi og væl, fann eg hann ikki.
Spósnevið er so neyðarsliga klænt og lint, at til verju dugir tað ikki. Men hin rádni er ikki fyri ongum. Kemur kjógvi ella likka nær, so rýkur hann við einum geyli eftir teimum, og snúiligur, sum hann er, berjir hann tey við vongknugvunum. Makin, sum hoyrir rópið, er skjótt hjá, og fíggindin skundar sær at flýggja. Er tað størri fuglur, ravnur ella bakur, samlast ofta fleiri spógvar til og reka hann burtur.
Tá ið ungarnir eru floygdir, koma bæði teir og hinir gomlu í bøin. Seinna partin í august fara teir at rýma, ungarnir nakað seinni enn teir gomlu, og onkur ungi kann síggjast til eftir mikkjalsmessu.1) — Um veturin sigast teir at vera í Suðurafrika.
1) 29. september.
Úr: Mikkjal á Ryggi: Fuglabókin, Dýralæra II. 1951.
Vaðfuglarnir hava langar og klænar føtur og eru berir langt niðan um fótliðin. Baktáin er lítil, á summum eingin. Flestallir duga at svimja, tó at teir gera næstan einki av tí. Summir hava eisini eitt eiti av fitjum. Allir eru teir flytifuglar.


text:
Eg ætlaði ikki alment at fara inn í hetta kjakið um fiskidagar, ráðgeving og annað. Men í politisku tilgongdini, sum nú er, hevur fleiri ferðir verið víst á: “Hvat skulu vit sum politikkarar gera annað, enn at fylgja vísindini á Havstovuni, sum staðfestir at tað stendur illa til við stovnunum” – og har tað er undirforstaðið, at talan er um heilt eksakta vísindi við heilt neyvum tølum. Samstundis er tað næstan forhánisliga spurt, um tað virkuliga er so gali, at Fiskidaganevndin ikki trýr vísindaligu úrslitunum á Havstovuni.
Lat tað verða sagt beinanvegin, eg (og trúgvi øll Fiskidaganevndin er púra samd í hesum) havi sera stóra virðing fyri tí arbeiðinum, sum Havstovan ger. Úrslitið frá arbeiðinum er ein týðandi partur av tí vitanargrundarlagnum, sum vit ár um ár byggja upp um føroyska fiskivinnu, fiskastovnar og fiskiveiðu undir Føroyum.
Men eins og við nógvari aðrari gransking, so eru tað sjálvsagt eisini veikleikar við modellunum hjá Havstovuni, og lívfrøðiligar modellir eru modellir “på godt og ondt”, men hetta tykjast vit sjáldan verða gjørd varug við.
Ikki er óvanligt at kjakast um vísindalig úrslit og um hvussu sterk úrslitini eru. Haldi ikki, at vit skulu verða so bangin fyri at kjakast opið um hvussu neyvar og haldbara stovnsmetingar o.a. á Havstovuni eru.
Verður hugt eftir almennu tølunum frá Havstovuni og ICES, so vísta tey greitt, at har eru veikleikar, serliga tá nakað skal sigast um støðuna í ár og tey undanfarnu 2-3 árini (hetta vita vísindafólkini á Havstovuni sjálvandi eisini!).
Niðanfyri eru tøl úr frágreiðingunum hjá Havstovuni í almennu útgávuni hjá Havstovuni og ICES fyri árini 2011 og 2012 og fyri árini 2015 og 2016. Í talvunum eru tøl frá Havstovuni og ICES fyri meting av gýtingarstovninum av toski (í tonsum) og meting av tilgongdini av toski (í 1.000-tal).
Verður samanborið ár um ár, so sæst beinanvegin, at tað er ein heilt stórur munur á tølunum, serlig nýggjastu tølunum. Høvuðsorsøkin er uttan iva, at ein týðandi partur av grundarlagnum undir tølunum eru veiðuhagtøl, tvs. tað sum fiskað verður undir Føroyum.
Grovt sagt: Verður nógv veitt, so ávirkar tað modellina positiv, verður lítið veitt, so ávirkar tað modellina skeiva vegin. -Og við søguliga lágum veiðu-innsatsi undir Føroyum (sera fá skip og bátar eru til fiskiskap, samstundis sum stór økir eru friðaði fyri fiskiskap), so er veidda nøgdin eisini lág. Okkurt bendir á, at lítla veiðan merkir fyri modellirnar á Havstovuni, at stovnurin er lítil. -Og tá modellirnar verða “koyrdar” ár um ár, hvørja ferð við nýggjastu veiðuhagtølunum, verða úrslitini samstundis korrigeraði aftur í tíð, og sum tað sæst í talvuni, korrigeraðar niðureftir, so hvørt sum veidda nøgdin minkar. Og uppeftir, tá veidda nøgdin veksur (t.d. galdandi fyri toskin í 2015).
Verður hugt í talvuna, sum er úr almennu ráðgevingini frá Havstovuni og ICES í 2011, so varð víst á, at gýtingarstovnurin av toski var 29.801 tons til støddar í 2011, og at tilgongdin var 19.456.000 toskar. Men í 2016-tølunum eru tølini fyri 2011 í almennu ráðgevingini frá Havstovuni og ICES broytt heilt nógv: Gýtingarstovnurin í 2011 verður nú mettur at verða 19.144 tons og tilgongdin 4.145.000 toskar. Ein munur -36% í gýtingarstovninum og -79% í tilgongdini. Fleiri onnur ár, er støðan tann sama, t.d. fyri tilgongdina í 2010, og fyri tilgongdina í 2015. -Í seinna førinum var í 2015 mett, at tað var ein tilgongd á 874.000 toskar, meðan tað í 2016, varð mett, at tilgongdin í 2015 var 3 ferðir so stór, 2.389.000 toskar.
Verður hugt eftir tølunum fyri upsa (talvan niðanfyri), so metti Havstovan í 2011, at gýtingarstovnurin av upsa í 2011 var 110.529 tons til støddar. Í 2016 verður mett, at gýtingarstovnurin í 2011 var 56.238 tons, ella helvtina minni enn sagt varð í almennu ráðgevingini frá Havstovuni og ICES í 2011.
Væl minni av upsa er fiskað hesi seinastu 3-4 árini, enn undanfarin ár. Ein av orsøkunum er, at trolarar summarmánaðirnar hava fiskað makrel, nakrir trolarar hava verið á Flemish Cap. Fyri trolarar á gulllaksaveiðu, er vertíðin longd við umleið 2 mánaðum, í mun til fyrr. Við øðrum orðum, minni roynd hevur verið eftir upsa, tí er minni av upsa komið upp á land. Hetta tykist ávirka modellirnar hjá Havstovuni til at siga, at upsastovnurin er minkaður nógv.
Aftur til Løgtingið, sum aftur í ár frá Havstovuni hevur fingið at vita, at tað stendur heilt illa til hjá toska- og hýsu-stovninum undir Føroyum, gýtingarstovnarnir eru smáir og ongin tilgongd. Av somu orsøk verður mælt til at skerja fiskidagar og friða enn størri økir enn higartil. Havstovan vísur tó ongastaðni á óvissuna í úrslitunum, í tølunum fyri gýtingarstovnin og tilgongd. Hóast talvurnar omanfyri vísa á óvissuna.
Fiskidaganevndin ger hvørt ár samrøður við fiskimenn. Og tey skipini og bátarnir – í ár eru bara gott og væl 70 skip og bátar í vinnu – sum Fiskidaganevndin hevur gjørt samrøður við, vísa á, at tað í ár sær munandi betur út enn undanfarin ár. Meiri er til av toski og hýsu. Nógv er til av smáum upsa. Fiskurin er sum heild sera feitur. Og ikki minst, og hetta hevur stóran týdning, so er eitt gott viðrák í náttúruumstøðunum, tvs. fiskurin hevur nógv at eta, nógv er til av nebbasild og æti.
Bæði Havstovan og Fiskidaganevndin koma við vitan um fiskastovnarnir undir Føroyum. Høvuðsmunurin er helst, at Fiskidaganevndin fer til vega vitan, sum er beint her og nú (samrøðukanning í mai og juni 2016), meðan vitanin (serliga um gýtingarstovnar og tilgongd) sum Havstovan kemur við, er merkt av ávísari óvissu fyri tey “nýggjastu” árini.
Í ráðgevingini frá Havstovuni í ár verður víst á, at innsatsurin er alt ov stórur og tí má skerjast í dagatalinum og fleiri økir friðast. Til hetta er at siga, at tað ein vanligan dag í miðal eru eini 25 skip og bátar (í øllum skipa og bátastøddum) til fiskiskap undir Føroyum. Spurningurin er so heilt seriøst, um hesin innsatsurin er nokk til at oyða toska- og hýsustovnin undir Føroyum?
Stór ábyrgd er løgd á politiska myndugleikan, sum hevur staðfest, at tey vilja fylgja vísindaligu ráðgevingini um fiskastovnar undir Føroyum. Spurningurin er so, um man eigur at gera tað í blindum, ella við einum ísletti av sunnum fornufti, har sjálvur innsatsurin (tal av skipum í vinnu) verður tikin við í metingina og viðgerðina.
Óttast man skip og bátar, sum ikki eru í vinnu, og sum kanska kunnu fara í vinnu, um so er, at toskastovnurin knappliga fer at veksa nógv, so er “bara” at seta í verk skipan við upphøggingarstuðli og keypa upp hendan “goymda liggjandi vandan”.
Dennis Holm


text:
Brúkarin
Ávísin (indikator) fyri brúkaran sigur, hvussu brúkarin metir, at tíðirnar eru. Hesin ávísin er ein av fimm ávísum, sum tilsamans mynda konjunkturbarometrið og treystitalið.
Konjunkturbarometrið í síni heild eru ávísar, sum siga nakað um, hvussu brúkarar og vinna meta, at tíðirnar eru. Høvuðsúrslitið úr hesi kanning er treystitalið, sum er eitt roknað tal við støði í vektaðum ávísum frá spurnakanningum fyri teir fýra vinnubólkarnir og spurnakanning fyri brúkarar.
Barometrið er sostatt ikki ein uppgerð av veruligum tølum úr búskapinum, men ein spurnakanning um, hvørjar metingar lyklabólkar í samfelagnum hava av gongdini í búskapinum og um sína egnu fíggjarstøðu, bæði gongdini júst nú og hvussu bólkarnir meta um vánirnar.
Eitt einstakt tal hevur einans innihald, um sammett verður við søgulig tøl fyri sama spurning. Til at meta, hvørjari legu talið liggur í, er miðalvirðið av øllum málingum higartil upplýst. Miðalvirðið kann sostatt nýtast sum markið millum t.d. jaliga og neiliga meting um búskaparútlitini.
Kanningin verður gjørd soleiðis, at ringt verður til 500-600 tilvildarliga vald húski, og tey svara 15 spurningum um peningalig viðurskifti og teirra metingar um búskapargongdina í Føroyum. Brúkarin hevur 5 og 6 svarmøguleikar til hvønn spurning. Brúkarin kann svara avgjørt játtandi ella sýtandi, minni játtandi ella sýtandi, neutralt ella veit ikki.
Ávísarnir fyri einstøku kanningarnar eru miðaltøl av nettotølum fyri útvaldar spurningar. Ávísin hjá brúkarunum er eitt miðaltal av nettotølunum fyri 4 av 15 spurningum í brúkarakanningini. Teir fýra spurningarnir eru:
- Hvussu væntar tú fíggjarliga støðan hjá tínum/tykkara húsarhaldi broytist næstu 12 mánaðirnar?
- Hvussu metir tú, gongdin í føroyska búskapinum verður næstu 12 mánaðirnar?
- Hvussu metir tú, arbeiðsloysið broytist næstu 12 mánaðirnar? (negativt fortekn)
- Hvussu sannlíkt er tað, at tú/tit koma at spara pening upp næstu 12 mánaðirnar?
Orðalýsingar:
- Nettotal er eitt roknað miðaltal út frá %-býtinum av svarum til hvønn einstakan spurning.
- Ávísi: Við støði í útvaldum nettotølum í hvørjari einstakari kanning verður ein ávísi roknaður. Ávísin verður roknaður sum miðal av nettotølunum. Ávísin kann liggja millum pluss 100 og minus 100.
- Miðaltal: Fyri einstøku nettotølini og ávísarnar verður langtíðarmiðal roknað av tíðarrøðini soleðis, at hvørt nettotalið/ávísin kann metast saman við lagntíðarmiðal.


text:
Leygardagin 8. september skipaði Róðrarsamband Føroya fyri móttøku fyri Halli Ellingsgaard,
sum í ár hevur verið dómari í 40 ár í føroyskum kappróðri.
Hallur Ellingsgaard úr Oyndarfirði byrjaði fast sum dómari í kappróðri. Hetta var á
Norðoyarstevnu 1978. Hallur var tá hjálpari hjá startdómaranum. Áðrenn hetta hevði Hallur
dømt hendingar róðrar.
Millum rógvarar er Hallur best kendur sum startdómari, men røkir
hann eisini uppgávurnar sum høvuðs- og máldómari.
Á samkomuni handaði Sigurð Rasmussen frá ÍSF Halli silvurnál ÍSFs fyri hansara 40 ára langa
sjálvbodna íkast til tjóðarítrótt okkara.
Hallur er framvegis virkin sum dómari, og nýta hini í dómaratoyminum gott av hansara
drúgvu royndum.
RSF takkar fyri sera gott samstarv hesi mongu árini, og ynskir Halli góðan byrð framyvir.


text:
Nær fær Løgtingið eina uttanríkisfrágreiðing?
20. november 2018
Edmund Joensen, løgtingsmaður fyri Sambandsflokkin, hevur í dag sett Aksel V. Johannesen, løgmanni, ein skrivligan fyrispurning (§ 52a) um uttanríkisfrágreiðing. Svarast skal í seinasta lagi 10 yrkadagar eftir, at spurningurin er latin inn
Kann løgmaður greiða nærri frá:
1. Nær fær Løgtingið árligu uttanríkisfrágreiðingina?
2. Hvat er orsøkin til, at ongar árligar uttanríkisfrágreiðingar eru latnar Løgtinginum í hesum valskeiðnum?
Í viðmerkingunum til skrivliga fyrispurningin sigur Edmund Joensen, løgtingsmaður, at í hansara tíð sum løgmaður byrjaði ein siðvenja, har landsstýrið legði eina uttanríkisfrágreiðing fyri Løgtingið eina ferð árliga til aðalorðaskiftis.
Endamálið við frágreiðingini og aðalorðaskiftinum er at fáa eitt breitt politiskt uttanlands- ella uttanríkisorðaskifti í lag, soleiðis at tingfólk, sum ikki eru limir í Uttanlandsnevndini, eisini fáa neyvt og haldgott innlit í uttanlandsviðurskifti Føroya. Harumframt er tað bæði gott og konstruktivt, at tingfólk fáa høvi at koma við áskoðanum og hugsanum á hesum týðandi øki. Føroya fólk fáa somuleiðis kunnleika um, hvat fyriferst.
Fyri umleið ári síðan spurdi eg løgmann, um og nær uttanlandsfrágreiðing varð løgd fyri Løgtingið. Løgmaður segði, at landsstýrismaðurin fór at leggja frágreiðing fram á ting nú í vár, og tað visti hann at svara frá landsstýrismanninum í uttanríkis- og vinnumálum. Várið er farið afturum, summarið somuleiðis og seinasta freistin at leggja uppskot fyri tingið á heysti, er eisini farin.
Samgonguskeiðið fer at halla og ongin frágreiðing er enn komin til Løgtingið frá landsstýrismanninum í uttanríkismálum.
Hetta er ikki ein nøktandi støða, at Løgtingið ikki fær frágreiðing um uttanlandsmál. Løgtingið hevur ynskt og fingið fullar heimildir á uttanlandsmálum eftir uttanríkisheimildarlógini. Løgtingið hevur eisini seinastu árini samtykt fleiri stór mál og ætlanir, sum landsstýrismaðurin umsitur - mál, sum eitt einmælt Løgting hevur samtykt og hevur størsta áhuga í at frætta frá.
At enda sigur Edmund Joensen, løgtingsmaður, í sínum viðmerkingum, at Løgtingið er politiska grundarlagið undir einum veruligum og tryggum uttanlandspolitikki hjá landsstýrinum og Føroyum. Tað er tí ikki meira enn rímiligt, og fyri at geva Løgtinginum ein møguleika at fylla út sín leiklut á so tryggum grundarlagi sum møguligt, at tað eisini er neyðugt við einari árligari frágreiðing um uttanlandsviðurskiftini. Tí verður hesin fyrispurningur settur.
Sambandsflokkurin
RN
Aftur


text:
Ódnardagurin mikli í Svínoy
Ódnardagurin mikli róptu svínoyingar hin 12. februar 1943. Tá brast ein ódnarstormur bráddliga á, meðan fýra opnir bátar vóru á útróðri í Miðhavinum og vunnu ikki upp land.
Í bandasavninum hjá útvarpinum eru tvær samrøður, sum Niels Juel Arge í 1960 gjørdi við menn, sum vóru á Miðhavinum hendan dagin, og tær eru bulurin í dokumentarisku ljóðmyndini um ódnardagin.
Vit hoyra Jóanes Joensen, bónda í Heimistovu, siga frá støðuni umborð á eina seksmannafarinum, og Mattias Petersen greiðir frá, hvussu deksbáturin Nekkur royndi at koma til hjálpar.
Sendingin lýsir bæði ótta og vón hjá bátsmanningum og heimafólki, tá stormur og øsandi alda bjóðaðu teimum av.
Magni Arge leggur til rættis


text:
Hyggja vit í listan yvir føroysk met í renning hjá monnum, so síggja vit, at tað er eitt navn, sum gongur aftur og aftur. 800 m, 1.000m, 1.500 m, 2.000 m, 3.000 m, 5.000 m, 400 m hekk, 3.000 m forðarenning og 10 km á landavegi. Allarflestu met hansara eru sett árini frá 1992-94 tá Albert Marni, ella Marni sum hann eitur í Føroyum, hevði sínar bestu dagar. Seinast vit sóu Marnar so nøkulunda á toppinum, var í 1997, tá hann umboðaði Føroyar á oyggjaleikunum á Jersey. Men tað er longu langt síðani, og av tí at Marni flestu árini hevur búð í Danmark, eru tað tey fægstu av okkara ungu, sum kenna nakað til Marna, annað enn eitt navn í metlistanum og kanska eisini á úrslitalistanum í ólavsøkurenningini, sum hann plagar at luttaka í, tá hann er heima á sumri.
Men hvør var Marni? Marni vaks upp í vesturbýnum í Havn, og gekk sera høgt upp í hondbólt. Hann var spælskipari á einum suverenum ungdómsliði hjá Neistanum, sum van FM hvørt árið, teir vóru eldri árgangurin. Eftir studentaskúlan fór Marni á ítróttarháskúla í Århus, og har møtti hann Hans Henrik Christensen, rennivenjara, sum seinni skuldi gerast fastur venjari hjá honum, og seinni aftur eisini hjá Guttorm Sørensen.
Marni við á útferð við Oyggjaleikalandsliðnum í 1991
Eftir ítróttarháskúlan var Marni eitt ár í Føroyum. Hetta árið var aftur hondbóltsleikur á skránni, men í 1989 fór hann niður til Århus at lesa læknavísindi, og tá byrjaði renningin av álvara. Fyrstu oyggjaleikirnir hann luttók í vóru á Álandi í 1991. Hóast sera góð úrslit á 800 og 1.500 m, munaði hetta lítið móti sterku mótstøðuni. Hetta árið man hava verið tað sterkast í miðteinarenning yvirhøvur á oyggjaleikum. 13 av fimtan rennarum vóru undir 2.00 á 800 m, men við 1.58,89 reyk hann út við einum 6. plássi innleiðandi, og á 1.500 m mátti hann í beinleiðis finaluni taka til takkar við 8. pláss, hóast tíðin var so góð sum 4.01.
Gutti, Hjalti og Marni luttaka her í 1900-staffettini tíðliga í 90’árunum. Hetta er ikki í movember, men av fríum huga.
Tvey ár seinni var Marni farin at renna eitt sindur longri teinar, og á Isle of Wight skuldi hann renna 3.000 m forðarenning og 5.000 m. Undan oyggjaleikunum hevði Marni runnið 14.55 min á 5.000, so vónirnar vóru góðar fyri heiðursmerki. Tá teir fóru út á seinasta umfar, vóru teir tríggir, sum skuldu kempa um plássini frá nr. 2-4. Vit vistu, at Marni var skjótur, so vit høvdu framvegis góðar vónir. Men hinir vístu seg eisini at vera skjótir menn, og hóast Marni rann seinasta umfarið umleið 60 sekund, mátti hann taka til takkar við 4. plássið við tíðini 14.57. Ein tíð, sum allar aðrar oyggjaleikir høvdu vunnið heiðursmerki – eisini gull.
So var tað 3.000 m forðarenning. Eisini her vóru fleiri sterkir rennarar við, og Marni megnaði ikki at fylgja teimum fremstu, men fekk tó móti endanum skapt sær eitt rímiliga trygt triðjapláss. Men so hendi eitt óhapp. Seinasti túrur um vatngrøvina, endaði við høvdinum í vatninum. Marni royndi at grulva upp aftur og koma í gongd, men fjórði maðurin nærkaðist nú skjótt. Lukkuliga gjørdi Marni so skjótt av, at hann megnaði at verja sítt triðja pláss, og harvið ogna sær sítt fyrsta oyggjaleikaheiðursmerki.
Marni fór eftir hetta at satsa uppá forðarenning, og á sumri í 1994, vann Marni bronsu til Danmarkarmeistarskapið við tíðini 9.08 min. Hetta er ikki bara føroyskt met, men tað úrslitið, sum telur mest av øllum føroyskum úrslitum í frælsum ítrótti, um vit hyggja eftir IAAF stigaskipanini.
Marni hevur altíð nógv at fortelja. Her er tað umborð á ferjuni ávegis til Álands í 1991
Nógva venjingin við forðarenning endaði tíverri við einum sera álvarsamum knæskaða, sum setti ein stoppara fyri tá 26 ára gamla Marna. Oyggjaleikirnir á Gibraltar misti hann, og ikki fyrr enn 1996-97 byrjaði so smátt at líkjast aftur, og Marni kom við til oyggjaleikirnar á Jersey. Nú var tað 10.000 m og ½ maraton, sum var fyrsta kapping á leikunum. Marni fylgdi leingi við teimum fremstu, men dehydreraði móti endanum. Hann kom skinklandi inn á rennibreytina á triðja plássi, og skuldi renna 500 metrar. Tá var lítil ferð, og einki minnist hann um hetta. Men á mál kom hann, har hann sakk saman og bleiv tikin til viðgerð, har hann fekk saltvatnsdropp. Mistu bronsuna var hann sjálvandi sera harmur um, men brádliga kom róp í, tí nú vísti tað seg at føroska liðið hevði vunnið bronsu í sera javnari kapping við Jersey og Hetland. So hetta var eitt plástur á sárið, og enn eitt oyl-heiðursmerki. Marni kom ongantíð rættiliga fyri seg, og á 10.000 m gavst hann tá einir 2.000 m vóru eftir.
Marni er í dag serlækni í hjartasjúkum á sjúkrahúsinum í Ålborg. Hann rennur framvegis eitt sindur, og er við í Aalborg Atletikklub.
Marni er ofta at síggja til Ólavsøkurenningina – her í 2013


text:
6. flokkur í Skúlanum við Streymin
Sólin skínur alla tíðina á jørðina, men av tí at jørðin melur runt, er tað dagur og nátt á jørðini.5
Sólin flytur seg frá 23,5 stigum norð til 23,5 stig suður. Tað tekur ½ ár hjá sólini at flyta seg suður og ½ ár at flyta seg norðuraftur.11
Tá ið sólin, er á 23,5 stigum suður, er stytsti dagur á norðaru hálvu. Stytsti dagur er áleið 21. desember.13
Tá ið sólin er á 23,5 stigum norður, er longsti dagur á norðaru hálvu. Longsti dagur er áleið 21. juni.15
Tá ið sólin er komin norður aftur til miðkringin (ekvator), er várjavndøgur á norðaru jarðarhálvu og heystjavndøgur á sunnaru jarðarhálvu. Várjavndøgur á norðaru jarðarhálvu er 20. mars.17
Tá ið sólin er komin suður aftur til miðkringin (ekvator), er heystjavndøgur á norðaru jarðarhálvu og várjavndøgur á sunnaru jarðarhálvu. Heystjavndøgur á norðaru jarðarhálvu er 20. september.19
Norðari sólstøðukringur verður eisini nevndur krabbamerkið. Tað er uppkallað eftir stjørnumerkinum krabbin.21
Sunnari sólstøðukringur verður eisini kallað steingeitarmerkið. Hetta er eisini uppkallað eftir stjørnumerkinum steingeitin.23
Foto/ Myndir/ Asseq/ Valokuva/ Guvvieh/ Nuotraukos/ Photo:
6. flokkur Skúlin við Streymin
Miriam, Malan, Mattias, Tanja, Silrið, Anton, Maria, Rebekka Dís, Victoria, Heidi, Anna, Bárður, Teresa, Julian, Silas, Dávid, Rúni og Ragnar


text:
6. flokkur Skúlin við Streymin
Teir fýra seinastu sunnudagarnir áðrenn 1. jóladag - 25. desember - verða nevndir adventssunnudagar.7
Fyrsti sunnudagur í advent er altíð ímillum 27. november og 3. desember. Um jólaaftan er sunnudagur, so er tað altíð 4. sunnudagur í advent.9
Tað eru ymiskar siðvenjir knýttar at adventini. Ein av teimum siðvenjunum er adventskransurin.11
Adventskransurin stavar upprunaliga frá Týsklandi. Kransurin er ein sirkul, sum skal minna okkum á, at Guð er ævigur. Á adventskransinum eru fýra ljós - eitt til hvønn sunnudag.13
Fyrsta sunnudag í advent tendra vit eitt ljós, sum er profetaljósið. Ljósið, sum boðar vón.15
Annan sunnudag í advent tendra vit fyrsta ljósið og annað ljósið. Annað ljósið eitur Bethlehemsljósið. Hetta ljósið minnir okkum á staðið, har Jesus var føddur.17
Triðja sunnudag í advent tendra vit fyrsta, annað og triðja ljósið. Triðja ljósið eitur hirðaljósið. Hetta ljósið minnir okkum á hirðarnar, ið fyrstir av øllum fingu boðini um Jesusbarnið.19
Fjórða sunnudag í advent eru øll fýra ljósini tendrað. Fjórða ljósið eitur einglaljósið. Hetta ljósið minnir okkum á einglarnar, sum boðaðu frið til hirðarnar á markini.21
Liturgiski liturin í advent er viólblátt, og tí er tað gamalt at hava vióllitt bond á adventskransinum. Í nógvum kirkjum eru adventskransar og hava teir viólblá bond.23
Nú á døgum eru ikki allir adventkransar rundir og grønir - teir hava ymiskar litir og skap.25
Fyrr kallaðu føroyingar adventina fyri jólaføstu - ein fyrireiking til jólahátíðina. Hvørjar siðir kennir tú, sum eru knýttir at adventini?27
Foto/ Myndir/ Asseq/ Valokuva/ Guvvieh/ Nuotraukos/ Photo:
S1+6+8+14+16+18+20+22+24: Thordis Dahl Hansen/ árstíðirnar
S4: Picryl.com - Adventus Domini (Incarnation) from BL Royal 6 E VI, f. 55
S10: Reinhold Schlager - pixabay.com
S12: Theo Crazzolara - pixabay.com
S26: Pxhere.com


text:
Nú eru smáar vónir um at finna fleiri leivdir av einum líki, sum er endað í ruskbrenningini í grønlendska býnum, Ilulissat.
Leitað hevur verið í meira enn eina viku, eftir at eitt starvsfólk næst seinasta leygardag fann leivdir av líki í ruskinum. Nakrar dagar seinni vórðu nýggjar leivdir funnar, men síðan er einki funnið aftrat.
Tað sigur kanningarleiðarin hjá løgregluni, Jan Lambertsen, við grønlendska kringvarpið, KNR.
Tað eru løgreglufólk og sløkkiliðsfólk, ið hava endavent ruskinum, sum er latið til brenningar á støðini.
Enn er nakað av ruski eftir at leita í, men nøgdirnar, sum eftir eru, gerast minni og minni, og soleiðis eisini møguleikarnir at finna fleiri leivdir av líkinum.
- Nú er lítil vón um at finna meira, men enn vantar ein lítil nøgd av ruski at leita í, sigur kanningarleiðarin.
Fríggjadagin kunngjørdi løgreglan, at tað er eydnast kriminalteknikarum og rættarlæknum at staðfesta deyðsorsøkina, og løgreglan er eisini rættiliga sannførd um, hvør hon dripni er, men enn hevur løgreglan ikki almannakunngjørt navnið á viðkomandi.
Áður hevur løgreglan sagt, at tað er ein maður, sum er myrdur, og so vís eru tey í, hvør viðkomandi er, at tey hava boðað teimum avvarðandi frá.
Eina lítla viku eftir, at fyrstu leivdirnar vórðu funnar í ruskbrenningini, handtók løgreglan trý fólk á einari adressu í Ilulissat. Hin eini persónurin varð latin leysur aftur dagin eftir, men hini bæði - ein maður og ein kvinna - vórðu afturhildin.
Á rættarfundi varð gjørt av, at kvinnan kundi afturhaldast í trý samdøgur og maðurin í fýra vikur. Men, í gjár varð kvinnan leyslatin aftur.
Eftir í varðhaldinum situr so maðurin. Hann og kvinnan, sum er leyslatin, búðu á somu adressu í býnum, men løgreglan vil sambært KNR ikki siga, hvat tey eru skuldsett fyri, ei heldur hvat tey siga um skuldsetingina.
Eftir at handtøkurnar vórðu framdar, kannaði løgreglan húsini, har tey búðu.
- Vit hava funnið ymiskt, sum eg ikki kann siga meira um í løtuni, og tað eru funnin ting, sum skulu til tekniskar kanningar, eins og nøkur spor skulu eftirkannast, sigur kanningarleiðarin, Jan Lambertsen.


text:
Joen Magnus Rasmussen hevur vegna Fólkaflokkin lagt uppskot fram sum veruliga fer at muna hjá pensjónistum.
Í viðmerkingunum til uppskotið, sigur hann millum annað:
Lønmóttakarin rindar skatt av gjaldinum til Samhaldsfasta, ALS, Barsilsgrunnin og Heilsutrygd.
Pensjonistarnir rinda skatt av útgjaldinum úr Samhaldsfasta (AMEG), hóast hetta er skattaður skattur.
Vit eru helst øll væl nøgd við omanfyri nevndu gjøld, sum øll eru grundsúlur undir vælferðarsamfelag okkara.
Men tað er skeivt, at vit rinda skatt av hesum gjøldum, sum jú eru ein skattur í sær sjálvum.
Gjaldið til Samhaldsfasta verður hækkað upp í 3% av skattskyldugu inntøkuni frá 1. januar 2019.
Politiski boðskapurin er, at hetta verður gjørt, fyri at pensjonistarnir skulu hava kr. 1.000,00 meira um mánaðin at liva fyri.
Hetta halda helst tey flestu vera sera gott og taka fult undir við tí.
Í uppskotinum sæst dømi, sum vísir, at pensjonistarnir ikki eru teir einastu, sum fáa burtur úr pensjónsnýskipanini.
Les uppskotið við at klikkja á leinkjuna niðanfyri:
http://www.logting.fo/files/casestate/25537/016.18%20U.t.ll%20um%20br.%20i%20ll%20um%20landsskatt%20og%20kommunuskatt.pdf


text:
Fríggjadagin 8. oktobur var árligi rennidagurin í Lítlaskúla. Við hesum myndum av okkara røsku næmingum, vilja vit ynsk…
Vilt tú vera partur av einum spennandi frítíðarskúlatilboði í Havn? Vit sóknast eftir einum ágrýtnum og eldhugaðum star…
Mikukvøldið 15. september 2021, kl. 19.00 heldur Kjeld Fredens, heilagranskari, lækni og adj. professari fyrilestur á Ho…
Mikudagin 18. august var fyrsti skúladagur i hesum skúlaárinum, og heili 99 fitt, glað og spent børn møttu í Lítlaskúla…
Góðu tit øll í Lítlaskúla Vónandi njóta tit øll summarfrítíðina. Niðanfyri síggja tit, nær vit byrja aftur í skúla…
Vilt tú vera partur av einum spennandi tilboði í Havn? Vit sóknast eftir einum ágrýtnum og eldhugaðum námsfrøðingi, sum…


text:
JØRGEN NICLASEN – MØGULIGT AT FLYTA ÓFISKAÐAR KVOTUR🐟👍
Jørgen Niclasen, formaður fólkafloksins, hevur lagt uppskot fyri løgtingið, ið gevur reiðaríum møguleika at flyta ófiskaðar kvotur yvir um ár.
Høgni Hoydal, landsstýrismaður, hevur kostað føroyska samfelagnum í minsta lagi 200 mió. kr. í mistum inntøkum, tí hann hevur drálað við at útskriva kvoturnar fyri 2018.
Fyri at hesar 200 mió. kr. ikki fara fyri skjeyti, verður skotið upp, at heimilað verður at flyta allar ófiskaðar kvotur yvir um ár. So kunnu ófiskaðar kvotur fyri 2018 fiskast í 2019.
Uppskotið verður lagt fram hósdagin 7. mars.


text:
Her er tíðarætlan og startlistar til fyrra dagin í FM á breyt, sum verður avgreitt um vikuskiftið á Tórsbreyt. Kappingarnar í morgin eru ásettar av verða frá kl. 13.00 til kl. 16.00.
Allir luttakarar skulu boða frá hjá greinadómara 10 minuttir áðrenn kappingarbyrjan.
Høvuðsdómararnir møta stundisliga, og syrgja fyri, at sandur, planki, reiðskapur, mátibond, vindmátarar, tíðtøkuútgerð, blokkar v.m. er klárt at brúka í góðari tíð.
Startnummar skal avheintast í rúminum undir klokkuni. Sama nummar verður brúkt báðar kappingardagarnar.
Startlistar:


text:
So var Stórmót IR aftur her. Stóra innandurakappingin, sum IR úr Reykjavík skipar fyri, og sum føroysku feløgini nú í fleiri ár hava havt sum fast mál at fara til. Í 2007 fór FÍF við einum fýramannahópi til hesa kapping. Fram til 2010 var ungdómslandsliðið við í hesi kapping, men síðani tá hava Hvirlan, Bragdið og Treysti hvør í sínum lagi vælfartað til hesa størstu innandurakapping í Íslandi.
Og í ár eru omanfyri 55 luttakarar við í kappingunum. Bragdið hevur 27, Hvirlan hevur 16 og Treysti hevur 13 luttakarar við. Harumframt eru eisini venjarar, leiðarar og fleiri foreldur við, so alt í alt eru umleið 80 farin vestur um í sambandi við Stórmót IR.
Ferðaliðið hjá Bragdinum avmyndað seinnapartin í dag, tá tey komu uppá pláss á vallaraheiminum í Laugardalinum. (mynd: Bragdið)
Fyrstu kappingarnar við føroyskari luttøku verða klokkan 10.20 leygarmorgunin, og so verður hildið til langt út á seinnapartin. Sunnumorgunin halda kappingarnar fram, og enda so seinnapartin sunnudagin.
Formaður FÍF’s er eisini við í Íslandi, og fer at kunna so frægt, sum til ber. Antin her, ella umvegis facebook-síðuna hjá FÍF.
Hópurin hjá Treysti avmyndaður seinnapartin. Tey hava verið her alla vikuna, og hava havt venjingar hvønn dag í stásiligu høllini í Hafnafirði. (mynd: Treysti)
Spentar Hvirlugentur við viðførisbandið í Keflavík
Vit hava tíverri enn onga mynda av hópinum hjá Hvirluni, men hon man fara at koma seinni.
FÍF ynskir øllum føroyingunum bestu eydnu komandi dagarnar.
Her var so felagsmyndin hjá Hvirluni


text:
Mikukvøldið kl. 18.00 byrjar triðja og seinasta umfar av Grand Prix fyri børn og ung á Tórsbreyt, har Hvirlan saman við FÍF verður fyriskipari. Hesaferð fara aldursbólkarnir frá 12-13 og uppeftir at kasta diskos og leypa trístøkk, meðan tey yngru kasta bólt og leypa longdarlop. Kappingargreinarnar verða hesar:
- Dreingir og gentur 8-9 ár: 40 m, 400 m, bóltkast og longdarlop
- Dreingir og gentur 10-11 ár: 200 m, 600 m, bóltkast og longdarlop
- Dreingir og gentur 12-13 ár: 200 m, 1000 m, diskoskast og trístøkk
- Dreingir og gentur 14-15 ár: 100 m, 1500 m, diskoskast og trístøkk
- Dreingir og gentur 16-17 ár: 400 m, 1500 m, diskoskast og trístøkk
- Dreingir og gentur 18-19 ár: 400 m, 1500 m, diskoskast og trístøkk
Tilmelding fer fram her á síðuni, og er opin frá hósdegnum. Seinasta tilmelding er mánakvøldið kl. 22.00. Tað verður ikki møguligt at melda til á staðnum! Kostnaðurin fyri tiltakið er kr. 30.
Meira kunning verður týskvøldið áðrenn kappingina – vinarliga lesið hana.


text:
Heldur enn at lýsa málið og lata føroyingar skilja ymsu áskoðanirnar á ætlanirnar um at skipa fiskivinnuna av nýggjum, so hevur Kringvarpið tikið lógaruppskotið hjá samgonguni til sín og roynir nú at trýsta málið ígjøgnum.
Tíðindaflutningurin hjá Kringvarpi Føroya er óheftur av politiskum, handilsligum, átrúnaðarligum og øðrum seráhugamálum, boðar kringvarpið frá á egnari heimasíðu.
Men tað, sum vit síggja nú, er, at Kringvarpið aktivt fer inn í málið um fiskivinnunýskipanina fyri at veita samgonguni eina hjálpandi hond fyri at fáa ein meiriluta fyri málinum í Løgtinginum. Tað sást greitt í tí margháttliga kjakinum í sjónvarpinum týskvøldið 7. mars, tá tíðindaleiðarin í Kringvarpinum, sum ein annar hjúnaráðgevi, royndi at leiða Tjóðveldi og Sambandsflokkin saman.
Sjálvi nevna tíðindafólkini í Kringvarpinum nýggja leistin fyri konstruktivan journalistik. Konstruktivur journalistikkur hevur til endamáls at vísa á loysnir heldur enn bara at finnast at, sum jú er ein vanligur framferðarháttur hjá journalistum.
At Kringvarpið er farið at reka konstruktivan journalistik kann ljóða gott fyri okkum, sum hyggja og síggja, men heitið kann á ongan hátt brúkast um tað, sum fór fram týskvøldið. Fremsta endamálið hjá einum fjølmiðli er at varpa ljós á mál í samfelagnum, soleiðis at borgararnir verða upplýstir og fáa møguleika at taka støðu um ymsu málini.
Men heldur enn at fortelja okkum, hvat innihaldið er í lógaruppskotinum hjá samgonguni, at lýsa fyrimunir og vansar við uppskotinum, hoyra ymsar áhugabólkar og serfrøðingar, so valdi Kringvarpið í kjakinum at seta Sambandsflokkin undir trýst.
Við grafiskum snildum, har reyður ringur var settur um tær báðar síðurnar av heili 105 síðum, sum ósemja var um. Endamálið var so greitt, sum dagurin er langur: “Tit mugu kunnu blíva samdir um tvær síður av 105.” Kringvarpið kundi valt at lagt dent á, at alt kjakið seinastu 10 árini liggur einamest í hasum báðum síðunum, tí tað er har at uppboðssølan goymir seg.
Var grafiska snildan fyrsta trekkið, so var taktikkurin at brúka uppskotið hjá Sambandsflokkinum ímóti teimum sjálvum, næsti leikurin. Hesin leikurin var so væl til rættis lagdur, at Bárður á Steig Nielsen varð tvingaður at nikka og játta í takt við tí sera væl til passar Høgna Hoydal. Tað var ikki konstruktivur journalistikkur. Heldur kendist tað manipulerandi.
Triði leikurin í ætlanini kom fyri ein dag í dag, tá ið Magni Laksáfoss var til reiðar at spæla við í væl tilrættisløgdu kampanjuni fyri at fáa fiskivinnunýskipanina hjá samgonguni ígjøgnum.
ØLL ONNUR ERU BOÐFRETAR
Í tíðindunum á nátturða í gjárkvøldið laðaði Kringvarpið enn ein varða á gøtuni fram til fiskivinnunýskipanina hjá samgonguni. Tá kundi Kringvarpið boða frá, at Norðlýsið og fakfeløgini í Norðoyggjum slerdu manngarð um Hanus Hansen. Men heldur enn at tosa við fakfeløgini um, hvat teirra fráboðan snýr seg um, hví tey óttast fiskivinnunýskipanina, og hvussu tey síggja støðuna, so skýtur Kringvarpið boðberan og roynir at avmontera fráboðanina hjá fakfólkunum.
Tey virða ikki fakfeløgini so frægt, at tey tosa við tey. Tey brúka alla orkuna uppá at sáa iva um Norðlýsið og um tað, sum Hanus Hansen hevur sagt. Tað, sum vit fáa burtur úr innslagnum, er, at Norðlýsið rennur ørindi fyri Hanus Hansen. Vakthundurin er knappliga vorðin vakthundur fyri samgonguna og bítur høvdið av teimum, sum ditta sær at muta ímóti Róm.
KRINGVARPIÐ STAÐFESTIR, AT KRINGVARPIÐ GJØRDI RÆTT
Tá Dia Midjord staðfestir, at kjakið heldur seg til redaktionellu fyriskriftina, og javnvág er í orðaskiftinum, so undirstrikar hann bara, hvussu langt út Kringvarpið er vassað í sínum hernaði fyri at fáa fiskivinnunýskipanina hjá Tjóðveldi ígjøgnum.
Óheftni og rættvísur tíðindaflutningur burdu verið bulurin, sum Kringvarp Føroya byggir á. Men útsøgnin hjá kringvarpsstjóranum vísir, at sjálvsrættvísa dunið í kringvarpshellinum er blivið so hart, at tey eru ikki longur før fyri at meta um vanligar journalistiskar leiðreglur.
Eini vælmeint ráð til Kringvarpið má vera, at tey taka fleiri fet aftur og eftirmeta sín egna tíðindaflutning. Uppgávan má vera at lýsa málini sakligt og óheft, at lata ymisk sjónarmið koma til orðanna og kritiskt at eftirkanna og fyrihalda uppáhald hjá øllum pørtum.
Tað er løgin journalistikkur at royna at trýsta politiskar flokkar at ganga í takt. Tað er ikki rættvísur journalistikkur at typpa atfinningarsamar røddir og skýra teir boðfretar. Tað er manipulerandi og óseriøst.
Jørgen Niclasen, formaður Fólkafloksins


text:
Takk til KVF fyri eina hjartanemandi sending, og eina enn størri tøkk til Mortan, ið loyvir okkum hyggjarum opið og erligt at fáa innlit í ein gerandisdag, ið er merktur av teimum avbjóðingum, sum tunglyndi førir við sær. Sendingin er djørv, rørandi og øsandi. Djúpt frustrerandi eisini, tí maktarsloysi er kennslan eg sitið eftir við. Tí søgan um Mortan er ein av mongum. Søgan um Mortan minnir okkum sum samfelag á, at viðgerð til sálarsjúk ikki verður raðfest. Als ikki. Hvørki politiskt ella í okkara tilvitið. Havi hug at kalla raðfestingina politiska fávitsku
Eg gerist óður, særdur og keddur at síggja Mortan. Hann má fáa eitt starvsfólk í Fountainhúsinum at hjálpa sær at fáa eina tíð hjá einum Sálarlækna, tí hann vinnur ikki ígjøgnum skipanina sjálvur. Opið og erligt sigur hann, at hann vil lívið aftur; sigur tað sum tað er. Men hjálpin er bara ikki har hon eigur at verða. Hvat er hetta fyri nakað. Jú hetta er bæði ósømiligt og óvirðiligt í okkara ríka nútíðarsamfelag. Her er ikki orka til at taka sær av sálarsjúkum, og tað er ikki OK. Tað er langt ífrá at tað er virðiligt. Hetta er mannminkaandi.
Sjálvur eri eg so óheppin, at stríðast við sálarligar avbjóðingar, og eg kenni tey starvsfólk, sum arbeiða innan hetta øki í Heilsuverkinum. Og øll somul hava mína størstu virðing; bæði læknar, heilsurøktarfrøðingar og øll sum har starvast. Tey gera sítt ítarsta og ofta meir enn tað. Men politiska raðfestingin á hesum økinum er undir alt lágmark. Tí tey sum hava sálarligar avbjóðingar hava tørv á hjálp, og hjálpin skal verða nær og ikki fjar. Hon skal verða við hondina, líka so náttúrligt sum tað er at fara á skaðstovuna, tá tú hevur brotið ein fingur.
Og østur. Ja eg eri østur. Tað er eitt dagligt stríð at liva við sálarsjúku, men hetta stríð kann vinnast. Og Mortan vil eisini meir enn fegin vinna hetta stríði. Ein av fyritreytunum er, um hjálpin er við hondina. Sjúka verður vunnin við hjálpandi hondum og hjálpandi orðum og kanska við heilivági afturat. Tí skal hjálpin altíð verða har, og fyri øll.
Vit vóru nøkur, sum høvdu ein samtalubólk á psykiatriska deplinum. Tað var einaferð um vikuna, ein og ein hálvan tíma saman við 2 starvsfólkum. Ein hond av mongum, sum var við til at leiða okkum gjøgnum truplar dagar, og eitt amboð til at taka stríðið upp. Men hvat. Sjálvt hetta tilboð er dottið burtur! Slíkar niðurlagingar og avgerðir kunnu einans skyldast politiska fávitsku!
Sálarsjúk eru ikki líka sjónlig sum tey í hava likamligar sjúkur. Men tey skulu ikki verða ein skammblettur í samfelagnum, men vera ein av okkara egnu. Og tað skulu vit øll, og ikki minst politiska skipanin vísa í verki.
Hjá okkum øllum menniskju, kann lívið í sjálvum sær bjóða av. Men tá harast leikar á, er gott og neyðugt at hava onkran at heita á ella at hjálpa sær. Og mær rennur til hugs orðini hjá Bjørn Eidsvaag, EG SER:
Eg síggi tú vil geva upp
Men eg kann ikki liva lívið fyri teg
Tú mást liva títt lív
men eg vil liva við tær
Tíðin er komin at vit liva við og saman við teimum, sum hava sálarligar avbjóðingar, og rætta teimum tað hjálpandi hondina tey hava uppiborið.”
Orðini eigur Pól Huus Sólstein, valevni fyri Fólkaflokkin. Á landsfundinum í fjør greiddi hann opið og erligt frá sínum stríði. Akkurát sum Mortan.


text:
Bygging
Eingin bygging, sum kemur undir reglurnar í byggisamtyktini, má fara fram uttan skrivligt loyvið frá byggivaldinum.
Umsókn um byggiloyvið skal verða skrivlig, og hjálagt skulu verða allar neyðugar tekningar, so sum støðuplanur, flatmyndir, tvørskurir, eins og aðrar neyðugar upplýsingar.
Tekningar og útrokningar skulu verða latnar av fólki, sum byggivaldið heldur hava nóg góðan kunnleika til tess.
Byggiloyvið er tíðarbundið til tvey ár og kann vera avmarka til bert at fevna um fyrireikingar til bygging, grevstur, spreinging, stoyping av undirstøði v.m.
Áðrenn farið verður undir arbeiðið, skal fráboðan vera givin byggivaldinum í góðari tíð.
Tað er heldur ikki loyvt at taka niður bygging uttan loyvið frá byggivaldinum. Á kommunuskrivstovuni fáast allar neyðugar upplýsingar í samband við byggiloyvið.
Tak niður faldara “Tá bygt verður” sum pdf skjal. Faldarin skal lætta um, tá ið søkt verður um byggiloyvi til t.d. sethús. Í faldaranum eru dømi um tekningar, sum í minsta lagi skulu gerast og latast byggimyndugleikunum í kommununi.


text:
8. juli 2016:
Sjófólk og onnur, sum ikki rokna seg at vera heima valdagin, og veljarar, sum eru staddir uttanlands, kunnu útfylla atkvøðuseðilin í fyrsta lagi 4 mánaðir áðrenn valdagin.
Í øðrum førum skal atkvøðuseðilin vera útfyltur í fyrsta lagið eina viku áðrenn valdagin (t.e. 1. november 2016).
1. september 2016:
Vallistin verður gjørdur í seinasta lagi 1. september í tí ári, sum valið fer fram, yvir teir veljarar, ið tá lúka treytirnar fyr valrætti.
27. september 2016:
Landsstýrismaðurin lýsir í minsta lagi seks vikur fyri valdagin:
1) nær valdagurin er,
2) hvar valevnislistar skulu latast inn og
3) seinastu freist at lata valevnislistar inn
27. september 2016:
So skjótt sum valdagurin er ásettur, verður gjørdur eykalisti yvir teir persónar, sum, aftan á at høvuðsvallistin er gjørdur og til valið fer fram, ætlast at lúka aldurstreytina og hinar treytirnar fyri valrætti valdagin, sbr. § 1 í lógini.
4. oktober:
Lýst verður um framløgu av vallistunum á vanliga hátt 5 vikur framman undan valinum.
11. oktober 2016:
Í seinasta lagi 4 vikur framman undan valinum skulu vallistarnir vera framlagdir til alment eftirlit, og teir verða liggjandi frammi í 2 vikur á einum staði, ið liggur høgliga fyri hjá íbúgvarunum. Lýst verður um hetta á vanliga hátt 5 vikur framman undan valinum.
18. oktober 2016:
Valevnislistarnir mugu vera valnevndarformanninum ella kommununi í hendi í seinasta lagi kl. 18:00, 3 vikur undan valdegnum.
25. oktober 2016:
Bygdaráðið kann gera av, at valkort verða send út til veljararnar. Tey skulu innihalda upplýsingar um navn og bústað veljarans og talnummar hansara á vallistanum, og tey skulu verða útsend í seinasta lagi 2 vikur framman undan valinum.
25. oktober 2016:
Valrætt og valbæri til bygdaráðsval hevur hvør tann, sum:
a) hevur fylt 18 ár og annars lýkur hinar treytirnar fyri valrætti og valbæri til løgtingið,
b) er tilmeldaður fólkayvirlitið í avvarðandi kommunu í seinasta lagi 2 vikur áðrenn tann dagin, valið fer fram, og
c) sum valdagin framvegis er búsitandi í kommununi.
Hóast ásetingina í a), hava ríkisborgarar úr hinum Norðurlondunum valrætt og valbæri til kommunuval, um so er, at teir hava havt fastan bústað í Føroyum seinastu 3 árini undan valinum.
27. oktober 2016:
Er ein persónur uppstillaður á fleiri listum, skal valnevndin siga honum frá hesum. Hann kann tá skrivliga siga valnevndini frá, um hann bert vil standa á einum lista og hvørjum. Valnevndin skal hava gjørt honum tað kunnugt seinast 12. dagin undan valinum, og skal hann hava svarað valnevndini seinast 11. dagin undan valinum, so stillararnir á hinum listunum, sum vikomandi stóð á, kunnu fáa høvi til innan 24 tímar at seta annað valevni í hansara stað.
28. oktober 2016:
Seinasta freist hjá teimum, ið eru uppstillaði á fleiri listum at svara valnevndini, so stillararnir á hinum listunum, sum viðkomandi stóð á, kunnu fáa høvi til innan 24 tímar at seta annað valevni í hansara stað.
1. november 2016:
í seinasta lagi eina viku framman undan valinum almannakunnger valnevndin stað og klokkutíð fyri valið. Atkvøðugreiðslan byrja kl. 10:00 fyrrapart og heldur fram til kl. 20:00, ella so leingi veljarar møta uttan steðg.
1. november 2016:
Sjófólk og onnur, sum ikki halda seg verða heima valdagin, og veljarar, sum eru staddir uttanlands, kunnu útfylla atkvøðuseðilin í fyrsta lagi 4 mánaðir áðrenn valdagin. Í øðrum førum skal atkvøðuseðilin vera útfyltur í fyrsta lagi 1 viku áðrenn valdagin.
7. november 2016:
Seinast freist at atkvøða við brævi.
Atkvøðuseðilin skal ver komin fram til valstaðin, áðrenn atkvøðugreiðslan byrjar.
8. november 2016, áðrenn atkvøðugreiðslan byrjar:
Atkvøðuseðilin skal vera komin fram til valstaðin, áðrenn atkvøðugreiðslan byrjar.
8. november 2016:
Regluligt val fer fram annan týsdag í november, og valskeiðið gongur frá 1. januar árið eftir.
Atkvøðugreiðslan byrjar kl. 10:00 fyrrapart og heldur fram til kl. 20:00, ella so leingi veljarar møta uttan steðg.
8. november 2016:
So skjótt sum atkvøðugreiðslan er av, (t.e. kl. 20 ella seinni) fer atkvøðuteljingin fram. Hon er almenn.
8. ella 9. november 2016:
Endalig uppgera av valinum verður síðan gjørd av valnevndini annaðhvørt sama dag, sum atkvøðuteljingin er farin fram, ella í seinasta lagi dagin eftir.
9. november 2016:
Í kommunum, sum uppbýttar eru í tevey ella fleiri atkvøðuøki, verður úrslitið av atkvøðuteljingini í hvørjum valstað gjørt kunnugt fyri teim hjástøddu og skjótast gjørligt fráboðað formanni valnevndarinnar. Í hesum kommunum kemur valnevndin saman í seinasta lagi dagin eftir, at atkvøðugreiðslan er farin fram, fyri at gera upp atkvøðuteljingina í øllum atkvøðuøkjum kommununnar. Hesin fundur er almennur.
15. november 2016:
Um so verður, at bygdaráðið ger av, at fínteljing skal vera, skal hon fara fram í seinasta lagi vikudagin eftir sjálvan valdagin.
17. november 2016:
Hann, ið hevur nakað at kæra seg um viðvíkjandi vali, sum fram er farið, má, fyri at klaga hansara kann verða tikin til viðgerðar í seinasta lagi 8 dagar eftir, at valið er gjørt endaliga upp, skrivliga seta fram mótmæli sítt fyri bygdaráðnum.
17. november 2016:
Um onkur av teim valdu ynskir at sleppa undan at taka við vali, sbr. §22, stk. 2, og frammanfyri í stk. 1, skal hann innan fyri somu fresit, sum galdandi er fyri innsendan av klagum, sbr. §23, stk. 1, skrivliga venda sær til bygdaráðið, sum viðger og tekur avgerð í málinum á sama hátt, sum nevnt í §23, stk. 2, viðvíkjandi klagum.
27.
november 2016:
Tey mótmæli, ið framsett eru í samsvari við frammanfyri standandi reglur, veðra gjørd av bygdaráðnum á fundi, ið hildin skal verða í seinasta lagi 10 dagar eftir, at frestin er farin. Áðrenn bygdaráðið tekur avgerð sína, verður ummæli valnevndarinnar um málið at fáa.
14 daga freist
Tær avgerðir, sum bygdaráðið hevur tikið viðvíkjandi klagum vum valið, sbr. §23, stk. 1, og innkomnum umsóknum um at sleppa undan vali og áheitanum um at sleppa úr bygdaráðnum, kunnu, áðrenn 14 dagar eru lidnir, eftir at avgerðin er tikin, verða skotnar inn fyri landsstýrismannin.
31. desember 2016:
Tá vanligt val til bygdaráðið er farið fram, fara teir gomlu limirnir í bygdaráðnum frá 31. desember, uttan so at kalag um valið er sett fram, áðrenn tann í §23, stk. 1., ásetta klagufrest er farin.
31. desember 2016:
Nývalda bygdaráðið skal skipa seg í seinasta lagi innan árslok í valárinum.


text:
Forward Rate Agreement
Ein Forward Rate Agreement (FRA) er eitt fíggjarligt tól, sum er ein avleidd tænasta, hvørs prísáseting er tengd at gongdini á einum undirliggjandi aktivi sum t.d. einum partabrævi, einum partabrævavísitali, einum lánsbræví ella einum fíggjarligum tóli.
Eitt fíggjarligt tól er ein sáttmáli millum tveir ella fleiri partar og hevur ofta høga gearing. Forward-sáttmálar, future-sáttmálar, loyvisbrøv, optiónir og swaps eru tey mest vanligu fíggjarligu tólini.
Fíggjarlig tól verða oftast nýtt til at avmarka váðan, men kunnu eisini nýtast við serligum vinningi fyri eyga.


text:
Myndir frá dystinum millum NSÍ – TB 1. apríl 2012
ÍF – NSÍ 2-1
Myndir frá dystinum millum ÍF og NSÍ 25. mars 2012
Illveður 24.11.2011
Myndir frá illveðrinum í nátt
Vìkingur – NSÍ 1-2
KÍ-NSÍ 5-0
Myndir frá dystinum millum KÍ og NSÍ í Klaksvík 25.09.2011. Dysturin endaði 5-0 til klaksvíkingar. KÍ-NSÍ 5-0
Athena brennur 9. mai 2011
Í morgun var stórur eldur umborð á stóra trolaranum Athena, ið liggur við kei í Runavík. Ymiskar umvælingar skuldu gerast umborð á skipinum, men
Athena brennur við keiina í Saltangará
Í alla nátt hevur stóri trolarin Athena brent við keiina í Saltangará. Hetta er triðju fer innan fá ár at Athena brennur. Myndir frá
Víkingur-NSÍ 3-2
Myndir frá dystinum millum Víking og NSÍ
NSÍ-HB 2-1
Myndir frá dystinum millum NSÍ og HB
Norðoyastevna 2010
Her eru nakrar myndir frá Norðoyastevnuni 2010 5 mannafør dreingir 1 Blikur 05:16.11 2 Royndin Fríða 05:16.12 3 Jallurin 05:20.17 4 Teistin 05:24.16 5


text:
Latið okkum liva eftir tí, vit trúgva, ikki eftir tí, vit síggja
Rómverski herurin, sum hevur kringsett Jerusalem, tekur seg aftur. Tvær kristnar familjur mugu taka nakrar torførar avgerðir. Fara tey at akta Jesus og sleppa øllum, sum tey kenna, og rýma úr býnum og ongantíð koma aftur? Tað, tey velja at gera, er ein spurningur um lív ella deyða. Bíbilskar hendingar, sum eru søguliga eftirfarandi, verða lýstar í hesum videonum. Fyri at vísa, hvat veruliga fór fram, eru brot við bardøgum; tó verður harðskapurin ikki hálovaður, men vísir bert støðuna, sum tey kristnu í fyrstu øld vóru í.


text:
DX19 á Háskúlanum
DansiEksperimentið er ein árlig verkætlan og dansiskeið á Føroya Fólkaháskúla, ið savnar føroyskar yrkis- og áhugadansarar.
Saman við dugnaligum koreografum og í samspæli við aðrar listagreinar, skipa og skapa vit eina dygdargóða dansiframsýning.
Endaúrslitið verður framført eitt nýtt stað á hvørjum ári, og í ár verður sjálv framførslan í Norðurlandahúsinum.
Skeiðið verður skipað sum ein venjingarlega á Føroya Fólkaháskúla frá 15-23.juli. Almennu sýningarnar verða í Norðurlandahúsinum 24-25.juli.
Skeiðsgjald: 500 kr.
Venjingar & Koreografi: Diana J. Hansen,
Rúna Volmarsdóttir og Andrea Joensen.
Verkætlanarleiðsla: Birita Adela Davidsen
Leikstjórn: Annfinnur Heinesen
Ljós: Turpin Djurhuus
Stuðlar:
Tórshavnar Kommuna
Norðurlandahúsið
Meira um DansiEksperimentið:


text:
Boða Arbeiðs- og brunaeftirlitinum frá
Øll kunnu boða Arbeiðs- og brunaeftirlitinum frá, um ein illgruni er um, at ein fyritøka brýtur arbeiðsumhvørvisreglurnar.
Tað er tó altíð eitt gott hugskot at umrøða arbeiðsumhvørvistrupulleikar í trygdarskipini/trygdarbólkinum á arbeiðsplássinum.
Hvussu kann eg boða frá?
Tú kanst boða Arbeiðs- og brunaeftirlitinum frá við telefon ella telduposti til arb@arb.fo.
Tú hevur rætt til at vera dulnevndur, og tú fert altíð at verða viðgjørdur dulnevnt í sambandi við eftirlitsvitjanir og málsviðgerðir. Hetta er eisini galdandi, um tín arbeiðsgevari spyr Arbeiðs- og brunaeftirlitið, um nakað starvsfólk hevur vent sær til Arbeiðs- og brunaeftirlitið.
Allir privatpersónar t.d. starvsfólk í einari fyritøku hava rætt til innlit í skjølini hjá Arbeiðs- og brunaeftirlitinum m.a. fyri at síggja, hvørjar avgerðir eru tiknar og fyri at fáa kunning um, hvørji boð ein fyritøka hevur fingið álagt at fylgja. Neyðugt er tó at biðja um innlit í hesi skjøl.
Hvat spyr Arbeiðs- og brunaeftirlitið um?
Tá ið tú setur teg í samband við Arbeiðs- og brunaeftirlitið, spyrja vit teg vanliga um hesar upplýsingarnar:
- Navnið á fyritøkuni, bústaðin og deildina (soleiðis at vit kunnu finna arbeiðsplássið og trupulleikan, um vit gera eina eftirlitsvitjan).
- Hvørjir trupulleikar eru við arbeiðsumhvørvinum?
- Hvussu nógvir persónar eru fevndir av trupulleikanum?
- Nær trupulleikin er íkomin, og hvussu leingi verður væntað, at tað verður ein trupulleiki?
- Hevur fyritøkan eina trygdarskipan ella ein trygdarbólk, og hava tey verið uppi í málinum?
- Navn og kontaktupplýsingar hjá tær (tað verður handfarið í trúnaði), um okkum tørvar fleiri upplýsingar um málið.
- Hvat hendir aftaná eina fráboðan?
- Um tú hevur sett teg í samband við Arbeiðs- og brunaeftirlitið við einum telduposti viðvíkjandi einum arbeiðsumhvørvistrupulleika, fært tú eini boð um, at vit hava móttikið tín teldupost.
Legg til merkis, at ein fráboðan um vánaligt arbeiðsumhvørvi nýtist ikki at merkja, at ein eftirlitsvitjan verður gjørd alt fyri eitt. Hvør einstøk fráboðan verður viðgjørd fyri seg og mett verður um, hvat Arbeiðs- og brunaeftirlitið skal gera í hvørjum einstøkum máli.
Meginreglan er tó, at ein vitjan altíð verður gjørd, um vit meta, at talan er um ein bráðfeingis vanda. Tú fært ikki boð um, hvørt ein eftirlitsvitjan spyrst burturúr tíni fráboðan ella ikki.


text:
Írland (oyggj)
Írland (á Írsk Éire; Ulster Skotskt: Airlann) er aftan á Stóra Bretland og Ísland triðstørsta oyggj í Europa.
Politiskt er oyggin býtt sundur í Lýðveldið Írland, ið er ein suverenur statur, sum umfatar fimm sættapartar av oynni, og Norðurírland, ið umfatar tann sættapartin av oynni, sum er í landnorðri, og sum er partur av Stóra Bretland.
Írland verður eisini nevnt "Grøna oyggin" av nógva, grøna grasinum, sum veksur væl í lýggja og slavna veðurlagnum. Lendið er óføra gott beiti til neyt og seyð; og mjólkarvørur og kjøt eru ímillum týdningarmestu útflutningsvørurnar í einum landi, har landbúnaðurin altíð hevur verið høvuðsvinna. Vakra náttúran, helst stórsligna vesturstrondin, hevur gjørt Írland, Lýðveldið Írland og Norðurírland, til væl umtókt ferðamannaland.


text:
Um Jesus reis upp frá deyðum, so mást tú eisini góðtaka alt tað, sum hann segði; um hann ikki reis upp, hví so stúra fyri nøkrum, sum hann segði?
Men tá ið nú verður prædikað, at Kristus er risin upp frá deyðum, hvussu kunnu tá summir tykkara millum siga, at uppreisn av deyðum er ikki til? Men er uppreisn av deyðum ikki til, tá er Kristus ikki heldur risin upp; men er Kristus ikki risin upp, tá er prædika okkara fáfongd, tá er eisini trúgv tykkara fáfongd. Men vit koma tá eisini at roynast sum lygivitni um Guð, av tí at vit hava vitnað móti Guði, at hann reisti upp Krist, sum hann ikki hevur reist upp, so framt sum deyð ikki rísa upp. Tí at rísa ikki deyð upp, tá er Kristus ikki heldur risin upp; men er Kristus ikki risin upp, tá er trúgv tykkara til einkis, tá eru tit enn í syndum tykkara, og tá eru eisini tey glatað, sum sovnað eru burtur í Kristi. Er tað bert í hesum lívi, at vit hava sett vón okkara til Krists, tá eru vit tey syndarligastu av øllum menniskjum. Men nú er Kristus risin upp frá deyðum sum frumgróðurin av teimum, sum sovnað eru burtur (1 Kor 15,12-20).
Frelsunnar kjarni
Reis Jesus veruliga upp frá teimum deyðu? Við hesum spurninginum stendur ella fellur kristindómurin sum heild! Til tey kristnu í Korint segði Paulus: “men er Kristus ikki risin upp, tá er trúgv tykkara til einkis, tá eru tit enn í syndum tykkara ... [og] tá eru vit tey syndarligastu av øllum menniskjum” (1 Kor 15,17.19). Jesu likamliga uppreisn er frelsunnar kjarni. Uttan uppreisnina er eingin kristindómur! Viðvíkjandi hesum sigur Timothy Keller: “Um Jesus reis upp frá deyðum, so mást tú eisini góðtaka alt tað, sum hann segði; um hann ikki reis upp, hví so stúra fyri nøkrum, sum hann segði? Tann avgerandi spurningurin er ikki, um tær dámar hansara læru ella ikki, men um hann reis upp frá teimum deyðu ella ikki.” (Keller 2008: 202).
Ein nýggj og livandi vón
Jesu uppreisn umbroytti lívini hjá lærusveinunum og gav teimum eina nýggja vón. Áðrenn Jesus sýndi seg fyri teimum, vóru teir vónleysir, og teir goymdu seg aftanfyri læstar dyr av ótta fyri myndugleikunum. Men alt hetta broyttist, tá ið teir hittu tann upprisna frelsaran. Vit kunnu brúka ápostulin Pætur sum eitt dømi:
Pætur misti alla sína vón, tá ið hansara Meistari, Jesus, doyði á krossinum og bleiv jarðaður. Jesus var deyður. Og tað síðsta, sum Pætur gjørdi, áðrenn Jesus doyði, var at svíkja sín Harra. Men tey myrku útlitini hjá Pæturi broyttust, tá ið Jesus sýndi seg fyri honum. Lívið hjá Pæturi broyttist so nógv, at hann kom til at knýta alla sína kristnu vón nevniliga til Jesu uppreisn frá deyðum. Og tað er eisini hetta, sum fær hann til at prísa Gudi og siga: “Lovaður veri Guð og faðir várs Harra Jesu Krists, sum eftir miklu miskunn síni hevur endurføtt okkum til livandi vónar fyri uppreisn Jesu Krists frá deyðum...” (1 Pæt 1,3). Jesu uppreisn førdi til nakað heilt nýtt fyri Pætur – eitt heilt nýtt lív. Og hann knýtti hetta nýggja og vónríka lívið til eina ávísa søguliga hending, nevniliga Jesu uppreisn frá deyðum.
Tvey ymisk sjónarmið
Í 1 Kor 15 viðger Paulus tvey heilt ymisk sjónarmið uppá uppreisnina. Á tí einu síðuni “verður prædikað, at Kristus er risin upp frá deyðum” (v. 12). Og á hinari síðuni hava vit sjónarmiðið, sum sigur, at uppreisn frá deyðum ikki er til (v. 13). Hesi bæði sjónarmið eru eisini frammi í dag, líkasum tá. Sum trúgvandi siga vit, at Jesus er risin upp, meðan onnur siga, at hann ikki er risin upp. Eg trúgvi, at nógv av okkum hava kanska verið úti fyri onkrari støðu, har ið hesi sjónarmið hava rent seg inn í hvørt annað. Og ofta verður trúgvin á Jesu likamligu uppreisn dømd fyri at vera ein tápulig, óvísindalig pátrúgv, sum als ikki hevur nakað við veruleikan at gera. Hvussu skal ein møta einum slíkum pástandi? Kanska kann Paulus vera ein fyrimynd fyri okkum her. Hann sigur rætt og slætt: “Men tá ið nú verður prædikað, at Kristus er risin upp frá deyðum, hvussu kunnu tá summir tykkara millum siga, at uppreisn av deyðum er ikki til?” (v. 12). Og vit síggja, at henda prædikan er tætt tongd at eygnavitnunum til hin upprisna Jesus: “...hann varð sæddur av Kefasi, og síðan av teimum tólv; og aftan á tað varð hann sæddur av meira enn fimm hundrað brøðrum í senn, – av teimum eru teir flestu á lívi enn, men nakrir eru sovnaðir burtur. Og aftan á tað varð hann sæddur av Jákupi, síðan av øllum ápostlunum” (1 Kor 15,5-7). Vit síggja altso, at boðskapurin um hin upprisna Jesus ikki er eitt ævintýr. Nei, harafturímóti er okkara uppreisnartrúgv sera væl grunda. Hon er jú grunda á meira enn 500 eygnavitnir. Meira enn 500 eygnavitnir kundu játta ta sannroynd, at Jesus veruliga var risin upp frá teimum deyðu. Tað, sum gevur hesum listanum av eygnavitnunum ein serligan søguligan myndugleika, er, at tey flestu av teimum 500 eru enn á lívi. Við øðrum orðum sigur Paulus: ”Um tú ikki trýrt mær, far so og spyr tey.”
Men hvat er tað so, sum fær menniskju til at avnokta uppreisnina? Tað kann ikki vera vegna søguligt tilfar, tí at tað stuðlar jú uppreisnini. Tí trúgvi eg, at avnoktanin av Jesu uppreisn ofta er eitt úrslit av eini heimsfatan, sum sjálv avnoktar uppreisnina í sínum útgangsstøði. Orsøkin til hesa avnoktan kann t.d. vera eitt úrslit av einari naturalistiskari heimsfatan, tvs. tann hugsjón, at náttúran er tað einasta, sum er til. Tá ið fólk halda uppá, at uppreisn frá deyðum ikki er til, tá verður hetta ofta sagt vegna naturalistisku heimsfatanina, sum liggur aftanfyri uppáhaldið. Síðani náttúran er tað einasta, sum er til, so kann tað ikki vera pláss fyri Gudi og hinum yvirnáttúrliga. Og tí kann ein heldur ikki góðtaka undur so sum Jesu uppreisn frá teimum deyðu. Men passar tað, at náttúran er tað einasta, sum er til? “Nei”, siga vit, sum eru kristin. Vit trúgva, at veruleikin er nógv størri enn so. Vit trúgva, at Gud veruliga hevur gripið inn í heimsøguna við at senda Jesus inn í heimin sum heimsins frelsara: “Tí at so elskaði Guð heimin, at hann gav son sín, hin einborna, til tess at ein og hvør, sum trýr á hann, ikki skal glatast, men hava ævigt lív” (Jóh 3,16).
Vit tilbiðja ein upprisnan og livandi Krist
Søguliga virði í Jesu uppreisn hevur ein heilt avgerandi týdning, tá ið tað kemur til boðskapin um uppreisnina. Tí hvat er okkara vón gjørd av, um hon ikki er tongd at veruleikanum? Jesu likamliga uppreisn er heilt avgerandi, og uttan hana er eingin kristindómur. Ella sum Paulus sigur: “Men er uppreisn av deyðum ikki til, tá er Kristus ikki heldur risin upp; men er Kristus ikki risin upp, tá er prædika okkara fáfongd, tá er eisini trúgv tykkara fáfongd” (1 Kor 15,13-14). Ein persónur, sum trýr á ein Jesus, sum ikki er risin upp, trýr á ein máttleysan Jesus, ein deyðan Jesus. Um Jesus ikki reis upp frá teimum deyðu, tá var heldur eingin frelsa vunnin á krossinum, og okkara trúgv er harvið fáfongd. Men vit tilbiðja ikki ein máttleysan og deyðan Krist, men ein mektigan, upprisnan og livandi Krist.
Paulus staðfestir: “Men nú er Kristus risin upp frá deyðum…” (v. 20), og hann vísti seg fyri Paulusi, ápostlunum og meira enn 500 brøðrum í senn. Og hetta umbroytti teirra lív fullkomiliga. Møtið við hin upprisna umbroytti ápostlarnar so nógv, at teir at enda eisini lótu lív vegna boðskapin. Áðrenn uppreisnina goymdu teir seg aftanfyri læstar dyr vegna teirra ótta (Jóh 20,19). Aftaná uppreisnina vóru teir umbroyttir. Og um alt var ein stór lygn, tá høvdu teir ongatíð farið so víða við teirra trúarlívi, sum teir gjørdu. Í bókini The Story of Reality lýsir Gregory Koukl hetta soleiðis: “Hvat megnaði at umbroyta ein bólk av skelvandi og óttafullum monnum, sum fóru frá Jesusi … spjaddir og fjaldir fyri myndugleikunum, aftanfyri læstar dyr og við slóktum ljósum? Hvat kann greiða frá teirra umbroyting til djarvar talsmenn fyri uppreisnini, sum stillaðu seg upp ímóti myndugleikunum, ið hóttu við at húðfletta, fongsla og avrætta teir vegna teirra vitnisburð um ein upprisnan Krist? Hvat megnaði at umbroyta Saul frá Tarsus, ein mann, sum gekk so høgt upp í sína religión, at hann enntá savnaði menn og kvinnur saman fyri at hótta, buka og drepa tey, tí at tey fylgdu Jesusi? Hvat megnaði at fáa ein slíkan mann at venda um í einum handabragdi og taka støðu saman við teimum, sum hann kúgaði, og sum at enda lat sítt egna lív vegna hin sama gleðiboðskapin, sum hann áður vanvirdi? Hvat er hin besta frágreiðingin uppá hetta? Bert eitt svar er nøktandi. Tað er svarið hjá honum, sum áður hevði avnoktað Krist við einum eiði. Sjálvur sigur Pætur: “Henda Jesus reisti Gud upp, og um hetta eru vit allir vitni” (Áps 2,32; Koukl 2017: 151-152, mín týðing).
Endi
Okkara kristna vón er als ikki bygd á eina blinda trúgv. Harafturímóti kunnu vit við góðari grund trúgva, at eitt veruligt undur er hent! “Krist reis upp frá deyða / á páskamorgni reyða. / Tí syngið hátt og hjartaglað / hans kirkjulið um allan stað: ‘Heiður veri Guði á himni!’” (SFK 193). Tað, at hetta undrið veruliga er hent, gevur lívinum eitt heilt nýtt og vónríkt innihald. Deyðin er ikki endin! “Men nú er Kristus risin upp frá deyðum sum frumgróðurin av teimum, sum sovnað eru burtur” (1 Kor 15,20).


text:
Tarvafjósið
Hugnaliga Tarvafjósið á Hamri er ogn hjá Lions Club Suðuroy. Limirnir hava av einslistum sett gamla fjósið í stand og er tað sera snotuligt á at líta í dag. Húsið liggur beint við síðunar av heiminum hjá hargaskaldinum Pól F. Joensen(1897 – 1970) og beint uttanfyri fjósið hava limirnir reist ein stein, ið varð heintaður allan vegin úr Sumba, føðistaðinum hjá Pól F. Á steinum er bronsuvangamynd av Pól F fest.
Húsið er viðhvørt karmur um mentanarlig tiltøk og kann annars leigast til yvirnáttingar.


text:
Tað ótilpassaða menniskja
2021-07-05 10:59
Tankagongdin í vesturheiminum tykist vera at hvussu miseydna lívið hevur verið so kann tað einstaka menniskja reisa
og koma víðari sum eitt heilt menniskja
Leita verur eftir orsøkum til tað ótilpassaða menniskja
- man tað vera lívfrøðiligt
- man tað vera umhvørvisskatt
- man tað vera vera viðføtt sálarligt viðkvæmi
Onkuntíð samla tey ráðandi seg
Hvat kunna vit gera annarleiðis?
- meira pengar
- meira hendur
men ongin sær lastina tað burturmista menniskja hevur við sær
Kenna ikki paralell verðina - kunna heilt einfalt ikki identiferasa seg
Fortíðin sum høggur til best sum tað gongur best og alt sær út til at eydnast
tað ótilpassaða menniskja fær ikki teir innaru demonirnar
og heiður og viðurkenning at ganga í takt.
Tað vilja vit so gjarna hava at alt endar gott.
Tað ger tað ikki altíð í veuleikanum.
AnnaElisabeth Hansdóttir


text:
Tíðliga sunnumorgunin setti føroyska U17-landsliðið við dreingjum kós ímóti Riga í Estlandi, har UEFA menningarkapping er á skránni næstu dagarnar. Umframt Føroyar og vertslandið, eru Litava og Liktinstein eisini við í kappingini.
– Fleiri landsliðsvenjingar hava verið á skránni seinastu tíðina, og tær hava verið góðar. Tá talan er um menningarkapping, er menningin sjálvandi tað týdningarmiklasta, men vit fara sjálvandi altíð eftir at vinna, og eiga vit at kunna vera væl við í hesum dystunum, sigur Áki Johansen, landsliðsvenjari, við fsf.fo.
Vegna skaða varð ein broyting gjørd í føroyska hópinum dagin fyri fráferð. Hans Jákup Arngrímsson úr Víking hevur givið avboð, og í staðin hevur landsliðsvenjarin sent boð eftir Dávidi Petersen úr ÍF.
Fyrsti dystur í kappingini verður mánadagin 22. apríl kl. 11:00, tá Føroyar og Litava møtast á Sportland Arena. Mikudagin 24. apríl kl. 15:00 spæla Estland og Føroyar, meðan seinasti dystur er fríggjadagin 26. apríl kl. 09:00, tá Liktinstein er mótstøðuliðið.
Nevndu tíðir er føroysk tíð. Dystirnir verða tíverri ikki stroymdir, men heimasíðan dystir.fo fer at fylgja gongdini beinleiðis.
Hópurin
Olaf Bárðason, Víkingur
Bergur J. Poulsen, Víkingur
Dávid Petersen, ÍF
Dávid Matras, KÍ
Jens Mortan Samson, KÍ
Mortan Rasmussen, KÍ
Emil Weihe Joensen, B36
Mattias Weihe Joensen, B36
Martin Agnarsson, B36
Eyðbjørn Østergaard, B36
Heini Sørensen, FC Midtjylland (DAN)
Áki Samuelsen, FC Midtjylland (DAN)
Samuel Johansen Chukwudi, HB
Elias Rusborg, Hvidovre (DAN)
Suni Hansen, NSÍ
Jørgin Nielsen, NSÍ
Bogi Hentze, B71
Poul Kallsberg, Skála
Høvuðsvenjari er Áki Johansen, og hjálparvenjari er Jens Kristian Hansen.
Í summar skal føroyska U17-liðið til árligu NM-kappingina, sum í ár verður í Danmark, og síðani er EM-undankappingin á skránni í heyst. Tá skulu okkara dreingir møta Danmark, Svøríki og Litava.
Vit ynskju dreingunum góða túr.
Til lukku Dávid og góða eydnu


text:
Avtalað spæl
§ 1. Lýsing av hugtakinum
Hugtakið avtalað spæl verður nýtt um viðurskifti, tá úrslitið av einum fótbóltsdysti ella umstøðurnar í einum fótbóltsdysti (t.d. tal av hornaspark, brotsspark, fríspark ella tal av gulum ella reyðum kortum) eru avtalað frammanundan ella eru ávirkaði av øðrum áhugamálum enn ítróttarligum.
§ 2. Bann
Tað er bannað fótbóltsleikarum, leiðarum, venjarum, dómarum ella leikaraumboðsmonnum at luttaka í avtalaðum spæli.
§ 3. Fráboðanarskyldu
Teir undir § 2 nevndu persónar hava skyldu til beinanvegin at boða FSF frá, um teir fáa kunnleika til viðurskifti, ið hevur ella hevur havt sum endamál, at avtala ella ávirka úrslitið av einum fótbóltsdysti ella umstøðurnar í einum fótbóltsdysti, samsvarandi § 1.
§ 4. Revsing
Brot á § 2 ella § 3 verða revsað sambært § 53 í lógum FSF´s.
§ 5. Gildiskoma
Hetta rundskriv er samtykt tann 9. desember 2013 av Starvsnevnd FSF´s, og fær gildi beinanvegin.
Tórshavn, 10. januar 2014.
Virgar Hvidbro
aðalskrivari


text:
Rockhetjurnar eru klárar til Vágsbø
Joe Lynn Turner og Eric Martin fara at framføra eina perlurekkju av rockhittum á Vágsbøi í kvøld.
Joe Lynn Turner hevur gjøgnum eitt langt tónleikalív spælt við nøkrum av mætastu rockbólkunum í søguni. Serliga kendur er hann sum sangari í Rainbow, men eitt skifti var hann eisini við í Deep Purple.
Eric Martin var sangari í rockbólkinum Mr Big, sum hevði nøkur risahitt fyrst í 90’unum.
Í kvøld fara teir báðir at framføra sínar bestu sangir saman við einum væl spælandi rockorkestri.
Bæði Joe og Eric komu til landið í gjár, og teir hava brúkt seinasta døgnið til at hyggja seg um, hitta fólk og annars løða upp til framførsluna í kvøld.
Rock Icons spæla á Vágsbøi kl. 23.30.


text:
Politisk ætlan fyri Kunningar- og SamskiftisTøkni
13. oktober 2021
Okkum tørvar politiskt at arbeiða visjónert innan kunningar- og samskiftistøkni (KST) og orða eina visjón um, at Føroyar gerast tann mest tøkniliga framkomnað smátjóð í heiminum. Vit mugu í hesum sambandi seta ítøkilig mál og leggja eina KST-strategi fyri Føroyar - fyri samfelagið og vinnuna. Vit hava áður víst í verki, at vit kunnu fremja stór átøk, eitt nú løgdu vit politiskt eina ferðavinnustrategi, nakað sum gjørdist ein sólskinssøga - vit kunnu endurtaka hetta við einari KST-strategi
KST - eitt must
Kunningar- og SamskiftisTøkni-vinnan og talgilding saman IOT (Internet of Things) kemur framyvir at hava uppaftur størri týdning fyri okkum øll og samfelagið, sum vit liva í, enn vit higartil hava upplivað.
Vit eiga tí meira málrættað at upp- og útbyggja okkara samfelag til at verða talgilt og harvið gera tað lættari bæði fyri almenna umsiting, privatfólk og vinnuna at gangnýta tænastur og gera síni ørindi av alskyns slag frá fartelefonini ella telduni.
Vit koma harvið bæði at effektivsera og rationalisera okkara tænastur á øllum økjum og geirum.
Hvørji fáa ágóðan at merkja av meira KST
Fáa vit t.d. Vinnuskránna, matrikuleringina og tinglesingina talgildað í næstum, so verður ongin bíðitíð meira, hvørki at fáa tinglisið ella matrikuleringar avgreiddar ella gjørt skrásetingar av ymsum slag í Vinnuskránni ella heinta relevantar upplýsingar.
Hetta er bara ein evarska lítil partur, sum her verður nevndur.
Eisini kann nevnast sonevndar smart-loysnir til røktar og eldraøkið og ansingarøkið, sum eisini koma at gera alt munandi lættari og tryggari fyri brúkaran og starvsfólkini.
Útbyggingin av samskiftisnetinum til fipur og 5G-tøkni er eitt neyðugt mál fyri at fáa optimerað og gagnnýtt komandi møguleikarnar til fulnar - tí er gott, um hesar verða framdar nú eisini.
Tiltøk setast í verk
Vit hava í løtuni sera væl útbúgvin fólk innan KST.
Vit eru kortini, sum er, munandi færri fólk í KST-vinnuni í Føroyum í mun til okkara grannar.
Av somu orsøk eiga vit at leggja nógv meira orku og dent á at fáa KST-útbúgvingina uppraðfestað, eisini so vit her heima kunnnu útbúgva bachelorar og vónandi eisini á masterstigi innan KST.
Til samanberingar, so eru í londunum vit samanbera okkum við, lutfalsliga tvífalt so nógv fólk í vinnuni har, í mun til her hjá okkum - tað sigur ikki so lítið, men vit kunnu uttan iva broyta hetta.
Tí er boðskapurin, at skulu vit gera okkum nakrar vónir um at koma i fremstu røð, so skulu vit hava tvífalt so nógv fólk í KST-vinnuna enn vit hava í dag, har umleið 700 fólk starvast.
Vit mugu fyri at flyta okkum skjótt fram á hesum øki hava:
- Eina KST-ætlan og eina KST-strategi fyri Føroyar
- Vælútbygt samskiftis /teleundirstøðukervi (5G og fipur), t.v.s. vælútbygt alment undirstøðukervi
- Gera Føroyar áhugaverdar sum KST-íløguland og hava almennar skipanir, sum kunnu stimbra nýggjum KST-vinnum
- Gera tað áhugavert við tíðaravmarkaðum serskipanum fyri útlendsk KST-feløg at etablera seg i Føroyum og eisini stuðla og stimbra føroyskari íverksetan
- Vit eiga eisini at loyva at útstilla fleiri grunddátir ókeypis og viðvirka til meira KST-gransking
Hesi nevndu mál eigur politiska skipanin at verða við til at uppraðfesta og viðvirka til, at loysnir og verkætlanir verða framdar og neyðugur peningur settur av og kapitalur fingin til vega, so m.a. talgildingin kann fremjast munandi skjótari enn tað, sum vit í løtuni gera.
Politiska skipanin ígongdsetari
Politiska skipanin skapar karmarnar fyri at menna samfelagið og reka vinnu.
Tí kann politiska skipanin vera við til at tryggja og seta gongd á, at ein KST-ætlan fyri samfelagið og vinnuna verður gjørd og sett í verk - hetta í samstarvi við vinnuna.
Hetta krevur leiðslu, planlegging, organisering, stýring, samskipan og ikki minst handling.
Málið eigur politiskt at loysast ávikavist í Umhvørvis- og vinnumálaráðum sum partur av vinnupolitikkinum hjá landsstýrinum og í samstarvi við Mentamálaráðið, tá umræður KST-útbúgvingar. Fíggjarmálaráðið varðar av tele- og samskiftisfyritøkuni Føroya Tele.
Annars eri eg nøgdur við, at ein slík visjóner ætlan er partur av arbeiðinum hjá Vakstrarforum og vóni, at arbeitt verður skjótt við at veruleikagera endaligu ætlanina, tá henda fyriliggur.
Um vit bera okkum rætt at, kunnu Føroyar gerast eitt av heimsins fremstu og mest framkomnu londum at gagnnýta tøkniligar skipanir og loysnir.
Vit hava møguleikan at vísa øðrum smátjóðum eitt sera modernað og vælútbygt samfelag og verða undangonguland, sum onnur venda sær til fyri at síggja og læra av okkara succes.
Lat okkum saman gera hetta til veruleika, tí tað ber væl til at fremja í verki.
Johan Dahl
løgtingsmaður fyri Sambandsflokkin
RN
Aftur


text:
Tag: U13 gentur
Nógvir dystir á skrá í vikuskiftinum
Komandi vikuskiftið eru nógvir dystir á skrá hjá FC Suðuroy. Fyrstu dystirnar eru fríggjakvøldið, og spælt verður eisini leygardagin og sunnudagin. Spælt verður bæði á útivølli og á heimavølli. Niðanfyri…
Nógv lið til útidystir leygardagin
Leygardagin 8. september eru nógvir dystir á skrá hjá ungdómsliðum hjá FC Suðuroy. Spælt verður á útivølli leygardagin og bæði G-U15, G-U13, G-U9, D-U13, D-U9 og D-U8 skulu í dyst.
Ungdómsdeildin útferð til kvinnulandsdyst
Týsdagin 4. september vóru fleiri av ungu kvinnuligu leikarunum hjá FC Suðuroy á útferð til kvinnulandsdystin á Tórsvølli ímillin FØROYAR og TYSKLAND.
Fleiri dystir leygardagin
Leygardagin skulu fleiri av okkara liðum í dyst norðanfjørðs. Bæði gentur og dreingir hjá U13 og hjá U11 skulu norðureftir leygardagin. Dystaryvirlit er niðanfyri.
U13 ein javnan og eitt tap
U13 genturnar hjá FC Suðuroy spældu eisini fyrstu dystirnar í 2018 í dag.
Nógvir dystir leygardagin 7. apríl
Komandi leygardag, 7. apríl, eru nógvir dystir á skránni hjá FC Suðuroy, bæði heimadystir í Vági og útidystir kring landið.
U11 og U13 gentur venja ónsdag og fríggjadag
Gentuliðini U11 og U13 venja hvønn ónsdag og hvønn fríggjadag. Ónsdagar verður vant kl. 16.45 og fríggjadagar kl. 17.15. Vant verður framvegis í Marghøllini.


text:
Á aðalfundi hjá Klaksvíkar vinnulívsráði í farnu viku greiddi Durita Samuelsen, samskipari frá verkætlanini “Ung í arbeiði”, sum í ár verður skipað við ávísum broytingum samanborið við undanfarin ár.
Arbeiðsplássini í Ung í arbeiði hava undanfarin ár verið hjá kommunalum deildum og stovnum, men í ár verða arbeiðspláss hjá privatum fyritøkum eisini partur av verkætlanini. Fyri at seta ungu arbeiðstakararnar í tey størvini, sum hóska seg best til júst teirra dygdir og áhugamál, skulu allir umsøkjarar til samrøðu áðrenn setan, har spurt verður til áhugamál og møguligar royndir. Við hesum kunnu arbeiðstakarar og -gevarar parast so væl sum gjørligt, til frama fyri upplivingina hjá báðum pørtum.
Áhugin fyri verkætlanini tóktist góður millum umboðini fyri vinnulívið, og Tummas Lervig, formaður í Havna- og vinnunevndini fegnast um verkætlanina, sum við hesum knýtir ungdómin og vinnulívið tættari hvør at øðrum.
– Vinnulívið í Klaksvík og øllum Norðurøkinum er sum flestum kunnugt av sterkasta slag, og tað at arbeiða hart fyri at menna okkara fyritøkur er onkursvegna inngrógvið í okkara samleika. Tí hevur tað eisini stóran týdning, at vit geva yngru ættarliðunum møguleika fyri at sleppa framat og harvið læra meira um týdningin av at arbeiða og eisini, hvønn leiklut tey ymisku arbeiðsplássini og størvini hava fyri samfelagið sum heild, sigur Tummas Lervig, sum gleðir seg til at fylgja verkætlanini í summar.
Tilmeldingin til Ung í arbeiði 2018 letur upp 1. mai og til ber at lesa meira um tað, klikk her: “Ung í arbeiði”
Kelda: www.klaksvik.fo
SáH


text:
Lútkens úlvfiskur (úlvfiskaættin)
Lycodes luetkenii Collett, 1880
Stødd: Lútkens úlvfiskur verður upp í 49 cm langur.
Dýpi: Hann er fingin millum 839 metrar og 1098 metrar. Hann er í køldum sjógvi, umleið ÷1°C.
Litur: Hann hevur døkkan lit, 5-6 ljós bond frá ovara kanti á ryggfjøðurini og nakað niður á síðurnar, er helst ljósur eisini tvørtur um nakkan og aftur til kápuna.
Teinar: U 23.
Lýsing: Hann er langur og mjávaksin fiskur. Kropshæddin við fremra enda á gotfjøðurini er um 13% av heildarlongdini. Uggafjøðurin er um 16-17% av heildarlongdini. Hann hevur ongan stert, men rygg- og gotfjøðurin ganga saman í ein spíss á sporlsendanum. Hann hevur eina striku mitt aftur eftir síðuni. Roðsla er fram til fremra enda á ryggfjøðurini. Hann er roðsluleysur undir búkinum og á ómakaðu fjaðrunum. Av gronini til fremra enda á gotfjøðurini eru um 48% av heildarlongdini.
Eyðkenni: Longdin av gronini til gotfjøðurina. Hann hevur eina striku.
Týdningur: Hann hevur ikki vinnuligan týdning.
da: Lütkens ålebrosme
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Áburrufiskar Perciformes
Hesin hópurin er størstur av fiskahópunum.
Í hópinum eru 160 ættir, 1539 slektir og 10033 sløg.
Av teimum eru 18 ættir við Føroyar, og hesar hava 29 slektir og 41 sløg:
Í hópinum er ein størri blanding av fiskum við mongum ymsum frábrigdum og útsjónd, langir og klænir, smáir og stórir, smalir og høgir.
Her eru fiskar, ið hava bleytar teinar í fjaðrunum, og aðrir, ið hava harðar teinar í fjaðrunum. Nakrir hava eina, aðrir hava tvær ryggfjaðrar.
Í karpaættini eru onkur fiskasløg tvíkynjaði.
Undir Føroyum eru bert saltvatnsfiskar í hesum hópinum, men úti í heimi eru eisini sløg, sum eru í feskum vatni og í blandingsvatni.


text:
Skei 2021-2022
Bert fyri fˇlkask˙lan
Bert fyri minßm
BŠi fyri fˇlkask˙la og minßm
Eisini farin skei
NßmsvÝsindalig hßttal°g
Handaligar og verkligar lŠrugreinar
HugvÝsindi
LŠrugreina- og yrkisbˇlkadagar
Nßtt˙ruvÝsindi
Onnur skei og tilt°k
Sk˙laskei
Netskei
Nr. 1819-105
Positivt toymissamstarv
Endamßl: At geva lŠrarum ambo til at betra um fakliga samstarvi og samskifti, soleiis at vit kunnu fßa eitt vŠlvirkandi toymissamstarv.
Innihald: Toymini skulu leiast og střrast. Grei mßl og vŠntanir til bŠi ˙rslit og luttakarar skulu setast. Leikluturin hjß toymisleiara og toymislimum verur lřstur. Fasilitering er ein hßttur, sum kann skapa betri ˙rslit ß fundum so sleppast kann millum anna undan, at ˇneyug tÝ fer til spillis. Fasilitering kann br˙kast, tß mßli er at skapa/fßa nřggj hugskot, finna nřggjar loysnir ella at skapa eina nřggja samstarvsmentan Ý einum toymi. Komi verur eisini inn ß mennandi samskifti, treytir fyri vŠlvirkandi toymissamstarvi, spyrjiteknikkir, sum leia fram ß mßl, og hvussu t˙ kanst skapa gˇa orku og motivatiˇn Ý toyminum.
Skeissni: ┴ skeinum verur skift millum stutt upplegg, venjingar og samskifti. Luttakarar nřta ambo, sum tey lŠra um, ß skeinum, soleiis at teir fßa f°rleikan og h°vi at nřta tey, ßrenn fari verur aftur til arbeiis.
Mßlbˇlkur: Allir lŠrarar.
UndirvÝsing: Gitte Klein, lŠrari, Master of Positive Psychology og stud. cand psyk.
Lektiˇnir: 12
Sta/tÝ:
Nßm, skeish°li
03. sep. 2018 - 04. sep. 2018 kl. 09.00-15.00
03. sep. 2018 - 04. sep. 2018 kl. 09.00-15.00


text:
Suðuroyar Sparikassi lækkar rentuna á innlánum uttan uppsøgn
Við virknaði frá 14. apríl 2020 lækkar Suðuroyar Sparikassi innlánsrentuna, fyri innlán uttan uppsøgn hjá privatkundum, niður í -0,75% fyri kundar, sum hava eina samlaða saldu fyri innlán uttan uppsøgn yvir 500.000 kr.
Rentubroytingarnar verða framdar fyri at viga upp ímóti teimum útreiðslum, ið Suðuroyar Sparikassi hevur av innlánunum, umframt tey øktu innlánini, sum Suðuroyar Sparikassi hevur móttikið síðstu tíðina.
Harumframt er yvirskipaða gongdin á marknaðunum, og útlitini fyri áhaldandi negativari rentu hjá Tjóðbankanum eisini orsøkir til lækkingina.
Rentubroytingin sæst her:
*Galdandi fyri samlaðu innlánini uttan uppsøgn hjá privatkundanum. Allar rentur eru variablar.
Allar aðrar innlánsrentur eru óbroyttar . Rentan á uppsagnarkonti og EftirLønar konti er upp í 0,20% p.a. Sí okkara rentuyvirlit her.
Nærri kunning
Spurningar kunnu setast Søren L. Bruhn, Stjóra, tel. 239872 ella soren@ss.fo.


text:
TÍÐINDASKRIV
Krígssavnið verður opið í vikuskiftunum í summar
Á Krígssavninum, sum nú er í SOR bygninginum við flogvøllin, hevur verið arbeitt støðugt við at seta ein part av bygninginum í upprunastand, har framsýningin er sett upp.
Arbeiðið hevur gingið væl, og hóast vit ikki enn eru komin á mál, er ætlanin at lata spakuliga upp aftur fyri vitjandi.
Vit taka sjálvandi leiðbeiningina um at forða fyri smittuspjaðing sera álvarsliga, serliga nú tá ið tað verður latið upp fyri, at ferðandi kunnu koma til Føroyar úr fleiri londum.
Frá komandi leygardegi 20. juni 2020 fer Krígssavnið at verða opið
leygardag og sunnudag kl. 14-17.
Til ber eisini hjá bólkum at ringja og biðja um at sleppa at vitja savnið uttan fyri tær føstu tíðirnar í vikuskiftinum.
Nevndin fyri Krígssavnið fer alla tíðina at fylgja væl við og er til reiðar at gera broytingar í vitjanartíðunum, um onkur broyting verður, sum ger tað neyðugt.
Kunning um hetta fer at liggja á heimasíðu okkara ww2.fo og á okkara facebook-síðu.
Opið er á Krígssavninum:
Varðagøta 61
380 Sørvági
Juni-august
Leygardag og sunnudag: 14:00-17:00
Kostnaður:
Vaksin: 50 kr.
Børn (undir 14 ár, saman við vaksnum): ókeypis.
Rundvísing: 500 kr.
Bólkar: 30 kr. fyri hvønn persón + 500 kr fyri rundvísing.
Til ber eisini at bíleggja vitjan aðrar dagar í vikuna á tel. 221940.
Kostnaður: 500 kr + atgongugjald (sí omanfyri).


text:
Foreldrakvøld á Glasi hóskvøldið18. september 2021
Kunningarfundur fyri foreldur og avvarðandi at næmingum á 1. ári á gymnasialum miðnámi og yrkisnámi verður hóskvøldið tann 23. september frá kl. 19.00 til 21.30
Við komu til bygningin verða tit biðin um at halda frástøðu og at spritta hendurnar væl við høvuðsdyrnar.
Skráin fyri kvøldið
- Útbúgvingarstjórarnir bjóða vælkomin í atrium
- Stutt tónaleikaframførsla við næmingum
- Terji á Lakjuni: Sálarheilsukanning av miðnámsskúlanæmingum
- Lestrarvegleiðingin greiðir frá teimum uppgávum og tænastum, sum hon bjóðar næmingunum, herundir sálarfrøðitænastuni
- Lesi- og skrivitænastan (LST) kunnar um arbeiðið við næmingum, ið hava avbjóðingar innan lesi- og skriviøkið
- Tónleikabólkur framførir
- Kaffi og køka á 3. hædd
- Farið verður í flokshølini. Lestarvegleiðari, toymið og lærarar greiða frá skúlagongdini og krøvum, ið verða sett til lestrarvirkni
- Rundvísing á skúlanum.
Tiltakið endar kl. 21:30. Tó at kvøldið ikki er ætlað til viðtalur, so verður høvi at skifta orð við lærarar, lestrarvegleiðarar og leiðslu um ymisk viðurskifti viðvíkjandi skúlagongdini.